
SAŽETAK 


Naslov: Hrvatski nacionalni simboli kroz povijest 


Hrvatski nacionalni simboli su iznimno važan čimbenik u očuvanju i razvijanju 
identiteta jedne nacije. Grb i zastava su kroz razne povijesne izmjene uspjele prikazati bogatu 
hrvatsku povijest koja je bila ispreplitana različitim vanjskim utjecajima da bi na koncu uspjela 
iznjedriti jedinstvene simbole koji su na ponos svih Hrvata diljem svijeta. Hrvatska nacionalna 
himna je prešla dugačak put kako bi postala službenom himnom hrvatske države i njen značaj 
je neopisiv u vremenu kada se izvodi na svjetskoj pozornici. Njihovo značenje je mnogostruko, 
au modernom dobu je ključan aspekt međunarodne prepoznatljivosti. Kada je riječ o hrvatskim 
nacionalnim simbolima, njihov značaj nadilazi značaj pojedinca i pruža osjećaj pripadnosti i 
ponosa domovini. S obzirom na golemu vrijednost koju imaju u sferi društvene i kulturne 
baštine, u ovom radu će se opisati njihova evolucija kroz različita povijesna djelovanja i njihov 
razvitak do suvremenog doba. 


Ključne riječi: hrvatski nacionalni simboli, grb, zastava, himna, baština 


ABSTRACT 


Title: Croatian national symbols throughout history 


Croatian national symbols are exceptionally valuable in preserving and developing the 
identity of a nation. The coat of arms and the flag have, throughout many historical changes, 
succeeded in presenting a rich Croatian history that has been intertwined with different outside 
factors, eventually succeeding in birthing united symbols proud of Croats all over the world. 
The Croatian national anthem crossed a lengthy trail in becoming the official Croatian anthem, 
and the value it provides is indescribable at a time when it is being performed on a world stage. 
Their meaning is multifaceted, and in the current times, the aspect of international recognition 
is key. When it comes to Croatian national symbols, their significance far exceeds the value of 
an individual and instills a sense of belonging and patriotism. Considering the enormous value 
they have in the field of social and cultural heritage, this piece will depict their evolution 
through different historical factors and their development until the present day. 


Keywords: Croatian national symbols, coat of arms, flag, anthem, heritage 

1. Uvod 


Tema ovoga diplomskoga rada jest hrvatski nacionalni simboli kroz povijest. S obzirom 
na neosporivu činjenicu da tematika hrvatskih nacionalnih simbola nije dovoljno detaljno 
prikazana široj javnosti, a i obrađena, ponukan spoznajom dolazim na ideju istražiti 1 doznati 
više i prikazati veze između hrvatskih nacionalnih simbola i duha vremena u kojima su se 
nalazili. U ovom diplomskome radu bavit ćemo se kako vizualnim identitetom (grboslovlje 1 
zastavoslovlje), tako i onim zvukovnim, vezanim uz hrvatsku himnu i ostalim značajnim 
povijesnim ostacima koji su djelovali na sveukupni razvitak hrvatskih nacionalnih simbola od 
povijesti pa do danas. Kako hrvatski narod ima široku povijest različitih kulturoloških obilježja 
i simbolike, valja istražiti povezanost nacionalnih simbola kao važnog utjecaja za izgradnju 
identiteta jedne nacije. 

Također je od iznimne važnosti objasniti razvoj hrvatskih nacionalnih simbola, 
razjasniti miskoncepcije i zablude vezane uz njih i pobliže opisati promjene i utjecaj različitih 
faktora na nacionalne simbole i simbolički identitet. Prema Trako Poljak! ,,simbol je 
komunikacijsko sredstvo koje se sastoji od tri dijela: predmeta, ideje 1 značenja koja određeni 
akteri pridaju u određenim kontekstima“. Prema tome se da zaključiti da simbolika nije nešto 
stalno i nepromjenjivo, već potpuno suprotno. Simbolika se mijenja i poprima novo ruho 
konstantnim promjenama u narodu i njegovoj kulturi. O porijeklu hrvatskoga grba postoje 
različiti izvori koji prikazuju razvoj grbovlja od starijeg do novijeg dobra. Tako autor 
Žitomirac? tvrdi kako je o hrvatskom grbu zapisano nedovoljno te da o njemu ne znamo puno, 
a u ovom diplomskom radu ćemo istražiti različite izvore kako bi razjasnili i tumačili različite 
teorije nastanka i razvitka grbovlja u Hrvata. Kako sam grb krasi dio zastave, istražit ćemo i 
uporabu zastava kroz povijest. Tako autorica Borošak-Marijanović* navodi da ,,zastave nisu 
samo simboli prošlosti, već su one simbol suvremenog svijeta.“ Također ćemo se dotaknuti 1 
još jednim bitnim državnim obilježjem, a to je hrvatska državna himna, Lijepa naša domovina 
i njen davni nastanak i korištenje kroz povijesne periode. Dragun* navodi da himna ,,svečana 
je pjesma posvećena nekome ili nečemu dostojnom izuzetnog divljenja, poštovanja ili 


obožavanja“, te ćemo također istražiti povijest tog važnog prepoznatljivog nacionalnog simbola 


! Tijana TRAKO POLJAK, Hrvatski simbolički identitet. Značenja nacionalnih simbola iz perspektive hrvatskih 
građana, Zagreb, 2016., 16. 

*Ivan ŽITOMIRAC, Kockasti grb. Nova spoznaja o hrvatskom grbu i pentagramu, Melbourne, 1999., 6. 

3 Jelena BOROŠAK-MARIJANOVIĆ, Zastave kroz stoljeća. Zbirka zastava i zastavnih vrpca hrvatskoga 
povijesnog muzeja, Zagreb, 1996., 15 

* Tomislav DRAGUN, 720 godina hrvatske himne, Zagreb, 2011., 15. 


Hrvatske, uzimajući kontekst i duh vremena kao bitne stavke u interpretaciji. S obzirom na 
iznimnu važnost koju hrvatski nacionalni simboli imaju na hrvatski narod, kako kroz povijest, 
tako i sada, razvoj i evolucija sveukupnog znakovlja hrvatskog naroda glavna je inspiracija 


ovog diplomskog rada. 


2. Nastanak grbova i početak hrvatskog grba 


Kako bi pomnije razumjeli sam nastanak grbova, valjalo bi definirati određene pojmove 
i objasniti ih. Kako je u ovom poglavlju upravo riječ o grbovima, pomoćna povijesna znanost 
koja se bavi grbovima i grbovnim znakovima naziva se grboslovljem ili heraldikom. Navodi se 
kako su se upravo prvi grbovi počeli pojavljivati za vrijeme križarskih ratova od strane vitezova 
koji bi na svojim štitovima koristili određene grafičke ambleme u svrhu identificiranja na 
bojištu. Iako su se prvotno pojavili upravo tada, navodi se da su se zapravo grbovi počeli javljati 
iz drugih razloga pa se tako generalno smatra da je razlog nastanka grbova ljudska potreba 
isticanja ili identifikacija simbolima te nakon prestanka korištenja amblema na štitovima, 
pojedinci ili obitelji počinju koristiti grbove kao nezamjenjiv dio komunikacije. Kao ključan 
pojam možemo spomenuti štit, koji je kroz povijest mijenjao svoj oblik, no heraldičari tvrde da 
sam oblik štita nije presudan 1 da se grb može pravilno prikazati neovisno o njegovom obliku. 
Terminološki, heraldički opis, koji je u heraldici poznat pod nazivom blazon, sadržava skup 
pravila koji uključuju boje i likove na određenom grbu, te su njegova pravila donijeli 
srednjovjekovni heroldi koji su izrađivali 1 identificirali grbove. Stoga, blazon opisuje ključne 
elemente grba, a sam prikaz grba je prepušten slobodi samoga umjetnika, čija je zadaća pravilno 
prikazati sve elemente blazona u svojoj iteraciji nekoga grba.? 

Na početku je važno reći kako su zapravo nastali grbovi kakve danas poznajemo. 
Napominje se da, temeljni je znak identiteta ime, a uz njega simboli, vizualni i auditivni, kao 
što su kod kolektivnih identiteta zastave i himne, a jedan od vizualnih znakova je i grb“.* Božić 
i Ćosić kazuju kako ,,personalizirani amblemi, crteži i inkrustacije kao osobni, rodovski ili 
plemenski znakovi na štitovima ratnika javljaju se već u najstarijim kulturama“. Također 
kazuju kako se takvo znakovlje koristilo radi običaja isticanja koje dolazi još od viteške 
tradicije. Navodi se i da je ,,grb oznaka identiteta izražena likovnim sredstvima u skladu s 
određenim (heraldičkim) pravilima“. Razvoj grbova kao oznaka identiteta započeo je krajem 
11. stoljeća, a prvotna svrha bila je olakšati prepoznavanje vitezova na bojnom polju, gdje je 


bilo teško raspoznati vojnike u oklopu. Vitezovi koji su dobivali posjede od kralja su morali 


. Željko HEIMER, Grb i zastava Republike Hrvatske, Zagreb, 2008., 21.-23. 

* Dubravka PEIĆ ČALDAROVIĆ, Nikša STANČIĆ, Povijest hrvatskoga grba: Hrvatski grb u mijenama 
hrvatske povijesti od 14. do početka 21. stoljeća, Zagreb, 2011., 13 

7 Mate BOŽIĆ, Stjepan COSIĆ, Hrvatski grbovi. Geneza, simbolika, povijest, Zagreb, 2021., 9 

š [sto 

*D. PEIĆ ČALDAROVIĆ, N. STANČIĆ, Povijest hrvatskoga grba, 14 


služiti u kraljevoj vojsci po potrebi, a grbovi su se koristili kao način identifikacije vitezova u 
kaotičnim srednjovjekovnim bitkama. Kako su se viteške kacige kasnije opremale vizirima koji 
su ograničavali preglednost na bojištu, štitovi su postali najuočljiviji dio viteške opreme i počeli 
su se oslikavati raznim bojama i likovima, razvijajući se u prve grbove.!" Važno je reći i da 
»prvi grbovi nastali su u vrijeme križarskih ratova, kada su feudalci počeli štitove pripadnika 
svojih postrojba obilježavati simbolima kako bi se razlikovali od pripadnika drugih postrojba“, 
a upravo je iz tog razloga za grboslovlje bitan štit kao temeljni element, skoro kao podloga za 
daljnju nadogradnju i personalizaciju.!! 

Postoje zapisi kako su ,,prvi poznati grbovi koji su služili kao oznaka identiteta 
hrvatskoga političkog teritorija sežu iz razdoblja s kraja 14. stoljeća“.!“ No, postoje i drugi 
zapisi koji kazuju kako ,,prvi grbovi u hrvatskim zemljama počeli su se upotrebljavati već u 13. 
stoljeću u gradovima na jadranskoj obali, da bi se uskoro njihova uporaba proširila na cijelo 
hrvatsko područje“.!> Za razvitak grbova možemo pripisati srednjem vijeku u kojemu simbolika 
osobnih emblema i insignija prerasta u grbove.!“ Božić i Ćosić navode da ,,osmišljeni i stabilni 
sustav prepoznatljivih likova na štitovima - kao simbolička sastavnica staleške 1 rodovske 
strukture - proširio se tijekom razvijenog srednjovjekovlja od 12. do 14. stoljeća“. Peić- 
Čaldarović i Stančić navode da ,,najraniji prikazi hrvatskog grba poznati su iz sjedinjenih 
grbova koji su označivali opseg kraljevske vlasti“.!* Važno je napomenuti kako neki grbovi 
povijesno nisu najpouzdaniji, jer kako navode Božić i Ćosić, ,,mnogi su grbovnici tijekom 
vremena dopunjavani i proširivani novim znamenjima, pa njihov sadržaj u vremenskom, 
stilskom i autorskom smislu nije koherentan“.!* Također navode da su ponekad grbovi sami 
ispunjavani u nedostatku točnih informacija, pogotovo kod manjih zemalja, vodeći se ponajviše 
nepouzdanim informacijama." 

Grakalić o hrvatskom grbu navodi da ,,podrijetlo i točnije znanstveno utemeljena 
starost nije mu zasad poznata i pitanje je hoće li budući razvoj heraldike u Hrvatskoj i uopće 
hrvatske povijesti to moći utvrditi“.!* Tako Grakalić prema Klaić i Srkulj govori o poznatoj i 


nadasve zanimljivoj legendi nastanka hrvatske šahovnice. Naime, prema legendi, kralj Stjepan 


1 Hrvoje KEKEZ, “Grb Republike Hrvatske: simbol, identitet i tradicija“, Most — The Bridge, Glasilo Hrvatske 
katoličke misije u Londonu, 6/2012, 36.-37. 

HD. PEIĆ ČALDAROVIĆ, N. STANČIĆ, Povijest hrvatskoga grba, 14 

12 Isto, 20 

13 Mario JAREB, Hrvatski nacionalni simboli, Zagreb, 2010., 14 

!4 M. BOŽIĆ, S. ĆOSIĆ, Hrvatski grbovi, 9 

15 D, PEIĆ ČALDAROVIĆ, N. STANČIĆ, Povijest hrvatskoga grba, 20 

IS M. BOŽIĆ, S. ĆOSIĆ, Hrvatski grbovi, 14 

17 Isto 

!8 Marijan GRAKALIĆ, Hrvatski grb: grbovi hrvatskih zemalja. Zagreb, 1990., 29 


Držislav (969.-997.) krajem 10. stoljeća u borbi protiv Mlečana, predvođenim duždom Petrom 
II. Orseolom, biva zarobljen. Dužd Petar II. Orseolo načuje da je kralj Stjepan Držislav poznat 
po svojim izuzetnim šahovskim sposobnostima te ga pozove da odigra tri partije šaha te ako 
pobijedi sve tri partije, bit će pušten na slobodu, u protivnome će ostati zarobljen do kraja 
života. Prema legendi, kralj Stjepan Držislav pobjeđuje sve tri partije te u spomen tog 
trijumfalnog događaja kao svoj grb uzima šahovsko polje.!? No, ovu legendu Klaić negira, 
tvrdeći da Stjepan Držislav nije živio u isto vrijeme kao i Petar II. Orseolo. Naime, vidjevši da 
se Mletačka Republika i Bizantsko Carstvo spremaju pokoriti Hrvatsku, hrvatski kralj 
Svetoslav Suronja, sin Stjepana Držislava, u pomoć priziva Mlečane kako bi ih odagnao od zle 
kobi. U znak zahvale što ga je Petar II. Orseolo došao osvetiti mu predaje svojega sina Stjepana 
kao taoca i govori mu da ga odvede u Mletke i nauči ga mletačkoj kulturi i da zauvijek bude 


prijatelj Mletaka.?" 


2.1. Najstariji hrvatski grb 


O prvotnoj varijaciji hrvatskog grba, Grakalić tvrdi da se zna vrlo malo.“! Peić 
Čaldarović i Stančić govore o heraldičkome liku koji je sadržavao tri okrunjene lavlje ili 
leopardove glave uklesane u kamen koje će kasnije postati hrvatsko-dalmatinski grb.** Riječ je 
o kamenom grbu koji je pronađen u Ostrovici, nekadašnjeg teritorija Šubićevaca, koje je služilo 


kao prvo vojno uporište u Hrvatskoj Ludovika I. Anžuvinca.?? 


19 M. GRAKALIĆ, 1990., prema: Vjekoslav KLAIĆ, Opis zemalja u kojih nastavaju Hrvati, Zagreb, 1880., i 
Stjepan SRKULJ, Povjesna čitanka I., Zagreb, 1992., 144 

20 Vjekoslav KLAIĆ, Slike iz slavenske povjesti, Zagreb, 1903., 72.-74. 

"I M. GRAKALIĆ, Hrvatski grb., 15 

22 D, PEIĆ ČALDAROVIĆ, N. STANČIĆ, Povijest hrvatskoga grba, 28. 

23 Isto 


Slika 1 Kameni grb s tri okrunjene leopardove glave pronađen u Ostrovici (Mate BOŽIĆ, 
Stjepan ĆOSIĆ, Hrvatski grbovi. Geneza, simbolika, povijest, Zagreb, 2021., 30.) 


Čini se da je to uvriježeno mišljenje pa tako i Peić Čaldarović i Stančić tvrde da ,,u 
literaturi se najstarijim grbom Hrvatske, tj. hrvatskim državnim grbom, smatrao grb s tri 
okrunjene leopardove glave“, a nadalje tvrde kako se ,,nalazi na pečatu povelje Žigmunda iz 
1406. godine i na drugim prikazima Žigmundova grba“.ž* Također navode da zapravo takvi 
prikazi dolaze iz 14. st. iz doba kralja Ludovika I. Anžuvinca, kao njegovoga kraljevskog grba 
koji je sadržan u grbovniku Gelrea, belgijskog herolda.“* Navode isto da je kralj Ludovik I. 
Anžuvinac ,,grbom Hrvatske s trima okrunjenim lavljim glavama označio obnovljenu 
cjelovitost hrvatskog teritorija pod svojom vlašću“?*, te da ,,grbovnim simbolom triju lavljih 
glava u svom kraljevskom grbu istaknuo je svoje pravo na to kraljevstvo i njegov politički 
identitet“? 

No, postoji i demantiranje ove povijesne tvrdnje koji zaslugu pripisuje Ludoviku I. 
Anžuvincu te Božić i Ćosić navode da ,,sustavnu uporabu tog motiva kao zemaljskog grba 
Hrvatsko-Dalmatinskog kraljevstva u javnoj heraldici možemo pratiti tek u razdoblju vladavine 
njegova zeta i nasljednika, kralja Sigismunda Luksemburškoga (1387-1437), koji je hrvatsko- 
dalmatinski znamen s heraldički leopardovim ili heraldički lavljim glavama redovito koristio 


među grbovima svojih zemalja od početka 15. stoljeća“, te se navodi da Ludovik I. Anžuvinac 


*4 Isto, 26 
25 [sto 

26 Isto, 20 
21 Isto, 28 


ovakvu insignaciju nikad prije nije koristio u svojem kraljevskom znakovlju.* Stoga, Peić- 
Čaldarović i Stančić postavljaju pitanje je li Ludovik I. Anžuvinac ,,lik s tri lavlje glave u 
potpunosti preuzeo, odnosno modificirao ako je već bio poznat na hrvatskom području do 
njegova dolaska na ugarsko-hrvatsko prijestolje“, a postavlja se 1 pitanje zašto u grbu Hrvatske 
ne možemo pronaći ,,motiv mladoga mjeseca i zvijezde Danice koji je od kraja 12. ili početka 
13. stoljeća sve do njegova vremena rabljen na novcima hrvatsko-ugarskih kraljeva i banova 
kao neheraldički simbol kako Slavonije, tako Hrvatske i Dalmacije“. 

Takvu inačicu grba, koja se također uzima u obzir kao najstariji hrvatski grb, sadrži 
upravo spomenuti motiv mladog mjeseca, a i šestokraku zvijezdu?“ Interpretirajući to znakovlje 
dolazimo do spoznaje da ,,zvijezda se tumači kao zvijezda Danica, a simbol zvijezde 1 
polumjeseca naziva se i Leljiva, prema imenu grba staroga poljskog plemena“?! Kako se 
navodi, ,,zvijezda i polumjesec simboli su praslavenske božice Lede i boga Lelja“.** Navodi se 
i da ,,motivi polumjeseca i zvijezde prastari su predheraldički motivi i pojavljuju se u mnogim 
kulturama“. No, kombinacija motiva polumjeseca i zvijezde polako gubi svoju učestalost, a 
tek ,,poznati Fojnički grbovnik, donose taj grb kao grb Ilirije“.** Za kasniju povijest ova inačica 
grba je vrlo značajna, a ,,do revolucionarne 1848. godine takav je ,,ilirski grb“ postao sastavni 
dio trojednog grba Hrvatske, Slavonije i Dalmacije kao njegov glavni element i redovito se 
pojavljuje zajedno s ta tri zemaljska grba“.?? 

Vezano uz motiv lavljih glava, navodi se da su lavovi bili vrlo čest motiv kasnog 
srednjeg vijeka u europskoj heraldici.** Te motive lavova tako možemo pronaći i kod moćnika 
na ovim prostorima, a vidljiv je na novcu Bele III. na kraju 12. stoljeća i na novcu hrvatskih 
hercega u 13. stoljeću, a potomci Bele III., sin Emerik i Andrija II. su također koristili motive 

lavova na svojim osobnim grbovima.*" Sukladno tome, da se zaključiti da se ,,za prijenos 


lavljeg lika 1 oblikovanje prvoga grba Hrvatske i Dalmacije ključna je, dakle, bila uloga 


hrvatskih hercega (vojvoda) i prijestolonasljednika iz dinastije Arpadovića“. 


2 M. BOŽIĆ, S. ĆOSIĆ, Hrvatski grbovi, 31 

2 D. PEIĆ ČALDAROVIĆ, N. STANČIĆ, Povijest hrvatskoga grba, 30 
% Ž, HEIMER, Grb i zastava Republike Hrvatske, 42 

31 Isto, 43. 

32 Isto 

33 Isto, 44. 

34 Isto 

35 Isto 

36 D, PEIĆ ČALDAROVIĆ, N. STANČIĆ, Povijest hrvatskoga grba, 30 
3" M. BOŽIĆ, S. ĆOSIĆ, Hrvatski grbovi, 32.-33. 

38 Isto, 34. 


Osobni grb hercega i kralja Emerika, 1202. Revers kraljevskog pečata ka 
rekonstrukcija grba s reversa po: i 


Slika 2 Motivi lavova na osobnim grbovima i novcu kraljeva Emerika i Andrije II. (Mate 


BOŽIĆ, Stjepan ĆOSIĆ, Hrvatski grbovi. Geneza, simbolika, povijest, Zagreb, 2021., 32.) 


3. Povijest šahiranog grba 


svijeta, motiv šahovnice je simbol koji je vezan uz hrvatski narod i neodvojiv je od povijesti 
Hrvata. No, valja ukazati na to da se kao simbol u hrvatskom narodu javlja poprilično kasno 
za tako ikoničan simbol. Stoga dolazimo do definicije; ,,šahirani grb ili šahovnica heraldički je 
termin koji opisuje polje štita koje je višekratnim vodoravnim i okomitim rezovima podijeljeno 
na veći broj pravokutnih ili kvadratnih polja“. Također se navodi da se često kvadrati u 
šahovnici nazivaju kockama, što je, naravno, nepravilan, ali ustaljen naziv. Zanimljivo je da da 
Ludovik II. Jagelović koristi šahirani grb s natpisom Croatia u više navrata. Kao prvo 
pojavljivanje ovog motiva navodi se Cetingradska povelja iz 1527, kojom je utvrđen hrvatski 
suverenitet. U Cetingradskoj povelji je predočen pečat kraljevstva te šahovnica koja se sastojala 
od 8x8 kvadratnih polja te je također značajna po prvoj uporabi grba u diplomatske svrhe. 
Napominje se kako se odonda hrvatski šahirani grb prikazuje među habsburškim zemljama do 
izlaska Hrvatske 1918, a značajno je i redovito pojavljivanje u grbovima hrvatskog plemstva, 
izdavane od strane habsburške dvorske kancelarije tijekom vlasti u Hrvatskoj.?? 

Za motiv šahovnice je važno i inzistiranje Maksimilijana I. i Vladislava II. da 
uspostavom posebnog znakovlja za Hrvatsku, Bosnu i Slavoniju udovolje svojim poklonicima 
te time ustanove potpunu vlast nad hrvatsko-dalmatinsko-slavonskim kraljevstvom, a koristio 
se i već otprije poznat simbol triju lavovskih glava.“ No, nastanak šahiranog grba, to jest 
kvadratnih polja valja tek objasniti. Za to je, prema Božiću i Ćosiću, bitan sabor u Bihaću, 1494. 
godine, u kojem je hrvatsko plemstvo, zabrinuto najezdama Osmanlija, od cara Maksimilijana 
I. i pape Aleksandra VI. zatražilo pomoć, te za Hrvatsku daje opise poput kojekakve tvrđave te 
predziđa kršćanstva. Inspiriran time, ukazuje se da ,,su motivirale cara heraldičara da osmisli 
grb Hrvatske kojim bi istaknuo njezinu novu funkciju ,,predziđa kršćanstva“, te ,,prema prvom 
prikazu na freski u Bolzanu, koja se datira oko 1494. možemo pretpostaviti da je Maksimilijan 
u to doba svojoj vladarskoj, odnosno pretenzijskoj heraldici dodao i znamen Hrvatske“.Tu je 
bitan prikaz bedema koji u svojoj umjetničkoj formi dobiva izgled kvadrata koji nam je toliko 
poznat.*! Napominje se da u heraldičkoj praksi je šahirani grb Hrvatske nastao iz motiva 
obrambenog bedema, što se nerijetko događalo. Korišten je proces redukcije, te se motiv 


bedema stilizira 1 dobivaju se raščetvorena jednaka polja koja olakšavaju crtanje, a 1 zbog 


39 Ž, HEIMER, Grb i zastava Republike Hrvatske, 37 
“M. BOŽIĆ, S. COSIĆ, Hrvatski grbovi, 93 
“I Isto, 94.-95. 


vizualne primamljivosti. Glavni motiv obrambenog bedema, tj. zida tvrđave je samo podloga 
za šahirani štit, pošto je slabo prepoznatljiv nakon stilizacije.“ A crveno-bijela kombinacija 
kvadratnih polja ,,u tradicionalnim bojama Habsburgovaca kao austrijskih nadvojvoda“, 
ukazuje na važnost Hrvatske kao predziđa kršćanstva, no pod zaštitom habsburgovaca, te prema 


ovoj teoriji je to razlog crveno-bijeloj kombinaciji. 


Stilizirana forma zidnih linija tvrđave Austrija Srebmno-crveno šahirana polja 


LB Kar 


om o does kao a. bijele (srebrne) Grb Suzane 
primijenjena u pretenzijskoj heraldici Habsburgovaca i crvene boje "nerceginje Hrvatske"; 
ača enba kršćanstva“ iz grbova habsburških grbovnik Jčrga Rugena, 
u borbama s Osmanlijama nasljednih zemalja oko 1498. 


Slika 3 Tijek razvitka hrvatskog grba od nekolorizirane stilizacije bedema do primjene crveno- 
bijele boje iz grbova habsburških zemalja (Mate BOŽIĆ, Stjepan ĆOSIĆ, Hrvatski grbovi. 
Geneza, simbolika, povijest, Zagreb, 2021., 95.) 


Takvu teoriju za nastanak šahiranog štita nadopunjuju i objašnjavaju u svojem istraživanju 
Božić i Ćosić. Njihovo istraživanje nije bilo utemeljeno na tumačenju, već na pronalaženju 
slične prakse u kojoj bi se dogodila takva pretvorba heraldičkih likova u apstraktne i na koncu 
u grbu. Proučavajući grbove obitelji i gradova, primijetili su pretvorbu takvog tipa koja se 
obično vezivala za one grbove koje svojim imenom odgovaraju tvrđavama ili kaštelama kao 
npr. Castell. Noviji prikazi grbova su također prikazali pretvorbu zidova koji postaju crveno- 
bijela četvrtasta polja u mnogim europskim državama. Takva pretvorba se smatra evolucijom 
heraldičke prakse koja ukazuje na njenu evoluciju i kontinuitet tumačenja kroz povijest.“ 
Jareb pak kazuje da je najstarija uporaba šahovnice prvi put prikazana 1495. godine na 
fresci u Innsbrucku te navodi; ,,riječ je o grbu koji se sastojao od 16 bijelih (srebrnih) i crvenih 
kvadratnih polja (4x4)“ te na tome prikazu grba možemo istaknuti da je prvo polje zapravo 


bijelo (srebrno), a sadrži i krunu koja se nalazi iznad šahiranog štita.“ Otprije spomenuti 


Maksimilijan I. nije zaslužan za nastanak šahiranog grba, smatra Jareb, već je izglednije da je 


42 Mate BOŽIĆ, Stjepan ĆOSIĆ, ,,Nastanak hrvatskih grbova: Podrijetlo, povijest i simbolika od 13. do 16. 
stoljeća", Gordogan, 35-36/2017., br. 35-36, 58. 

43 M. BOŽIĆ, S. ĆOSIĆ, Hrvatski grbovi, 95. 

“4 Mate BOŽIĆ, Stjepan ĆOSIĆ, ,,Nastanak hrvatskih grbova: Podrijetlo, povijest i simbolika od 13. do 16. 
stoljeća", Gordogan, 35-36/2017., br. 35-36, 58. 

“5 M. JAREB, Hrvatski nacionalni simboli, 14.-15. 

zaslužna vladarska obitelj Jagelovića. Još jedna instanca pojave šahiranog grba se nalazi u 
prikazu Ludovika II. Jagelovića, koji je, smatra se, poprilično vjeran prikaz, sadrži vladarsko 
znakovlje i jedna od sastavnica je upravo šahirani grb. On se razlikuje od grba pod 
Maksimilijanom prema tome što je imao čak 28 kvadratnih polja (4x7) te je prvo polje bijele ili 


srebrne boje.“ 


Slika 4 Prikaz Ludovika II. Jagelovića s vladarskim znakovljem i šahiranim grbom (Mario 
JAREB, Hrvatski nacionalni simboli, Zagreb, 2010., 16.) 

O kombinaciji i povijesti crveno-bijelog motiva postoje i druga navođenja. Specificira 
se da su Hrvati ,,od starine na svoje bijele košulje običavali stavljati izvezene crvenobijele 
kocke, a stavljane su ne samo na odjeću nego na alat i pokućstvo“, a postoje i navodi da ,,razne 
kockaste grbove nalazimo na odjeći, starim građevinama, najčešće crkvama, nekim nadgrobnim 
spomenicima — stećcima, i na nekoliko važnih kamenih ploča koje danas imaju svoju veliku 


povijesnu vrijednost“, te na mnogim dokumentima, spisima, pečatima itd.“ 


3.1. Početna boja šahovnice 


Budući da je boja prvoga početnog polja i u današnjici vrlo delikatna tematika, valja 
pobliže istražiti započinje li hrvatska šahovnica zapravo crvenim ili bijelim (srebrnim) poljem. 
Kroz povijest postoje razne varijacije u kojima je prvo polje i crveno i bijelo (srebrno), a kasnije 


tematika poprima poprilično kontroverznu konotaciju te mnogi izvori daju vlastito objašnjenje 


46 Isto, 16. 
471. ŽITOMIRAC, Kockasti grb, 8.-9. 


ll 


koje varira od autora do autora. Kroz ovaj rad će se ova problematika spominjati više puta kako 
bi se što je preciznije moguće i bez ikakvih predrasuda odredilo pravo stanje kroz povijest. 

Napominje se da ,,prikazi hrvatskoga grba sa crvenim i srebrnim poljima od samih 
najranijih sačuvanih prikaza razlikuju se između sebe po broju polja i boji početnog polja“, a 
navodi se da ,,najstariji poznati prikaz, onaj u grbu Maksimilijana I. iz 1495. godine, sastoji se 
od 4x4 polja s početnim bijelim (srebrnim) poljem“. Inačica grba iz Cetingradske diplome 1527. 
godine ,,sastoji se od 8x8 polja, pri čemu je prvo polje ispupčeno, što označava tamniju, tj. 
crvenu boju“. Također se navodi da ,,ni u doba tzv. žive heraldike, kada se moglo očekivati 
striktno pridržavanje heraldičkih pravila, redoslijed crvenih i srebrnih polja u najranijim 
sačuvanim prikazima hrvatskog grba nije bio ujednačen“. Nadasve je zanimljiva činjenica da 
heraldička načela uopće ne daju na važnosti početnoj boji prvog polja, već po heraldici ne 
postoji pravilo koje daje jasan odgovor na ovo goruće pitanje. Također se napominje kako se 
ni broj polja nije bio ustaljen u kasnijim razdobljima heraldike.“? Kako smo spomenuli porijeklo 
šahiranog štita u Hrvata, valja se spomenuti i da u heraldičkoj praksi je uglavnom pravilo da se 
upari metal s jednom bojom, a početno polje je uglavnom metalno, što bi značilo da bi po 
heraldičkom običaju početno polje hrvatskog šahiranog štita trebalo biti srebrno, iako to nije 
pravilo, već samo običaj.“ 

S obzirom da šahovnica sadašnje Republike Hrvatske započinje prvim crvenim poljem, 
povijesno gledajući ,,popularizaciji i standardizaciji 5 x 5 šahiranog grba s prvim crvenim 
poljem osobito je pridonijela njegova uporaba u različitim likovnim prikazima te uvrštavanje u 
grb Hrvatske seljačke stranke“, u to vrijeme dominantne političke stranke koja ostavlja snažan 
vizualni trag na Hrvatsku.>! 

Navodi se da je ,,nakon usvajanja novih državnih simbola u javnosti bilo skupina i 
pojedinaca koji su nastavili koristiti različite neslužbene inačice hrvatskih nacionalnih simbola, 
a među njima je bilo dosta hrvatskih šahiranih grbova s početnim bijelim poljem“. Nastanak 
opće percepcije o početnom polju kao takvom se smatra recentnijom pojavom, a prikazi grba s 
početnim bijelim poljem nisu izazivale nikakvu kontroverzu. Napominje se i da zapravo 
korištenje i isticanje neslužbenih nacionalnih simbola zapravo nikad zakonom nije bilo 
ograničeno i kažnjivo te se inačice s prvim bijelim poljem ne smatraju kao službene i za takvu 


zastavu ne vrijede razni propisi i zakoni. Pretpostavlja se da i oni koji su koristili zastave s 


#8 D. PEIĆ ČALDAROVIĆ, N. STANČIĆ, Povijest hrvatskoga grba, 69. 

4 Isto, 70 

50 Mate BOŽIĆ, Stjepan ĆOSIĆ, ,,Nastanak hrvatskih grbova: Podrijetlo, povijest i simbolika od 13. do 16. 
stoljeća", Gordogan, 35-36/2017., br. 35-36, 58.-59. 

5! Ž. HEIMER, Grb i zastava Republike Hrvatske, 42. 

grbom s prvim bijelim početnim poljem, svoje zastave nisu zamijenili, već su ih jednostavno 
nastavili koristiti, ne uzimajući u obzir negativne konotacije koje bi mogle implicirati.?? 

Dok svakako 1 od najstarijih prikaza do ostalih povijesnih inačica, inačica grba s bijelim 
prvim početnim poljem je zaista legitiman način prikazivanja ovog hrvatskog simbola. Iako 
možda u sadašnjem dobu prvo polje šahovnice prikazujemo crvenim poljem, ne znači da je to 
oduvijek bilo tako, a s obzirom na neslaganje oko prvotnih izvora i opću mistifikaciju prvog 
početnog polja, zapravo je prvo polje određeno, a ne utvrđeno. Pa tako i određeni pojedinci 
osjećaju povezanost s određenom inačicom šahovnice. Te se miskoncepcije o poimanju takve 
kao neprimjerene nerijetko javljaju zbog nepoznavanja opće hrvatske povijesti. S obzirom na 
opće poznatu činjenicu da je za vrijeme NDH početno polje šahovnice započinjalo bijelom 
bojom, neki politički akteri i sami pojedinci imaju snažne osjećaju prema toj inačici grba radi 
političkih konotacija, iako valja napomenuti da takvoj percepciji veliku ulogu igra 
subjektivnost, tako da u sadašnje vrijeme skoro da nije moguće odvojiti predodžbu prvog 
bijelog polja šahovnice s terminom ustaštva i ekstremnog nacionalizma. A to svakako nije dobar 
način sagledavanja povijesti, koja bi se uvijek trebala temeljiti na _istraženim činjenicama i 


objektivnosti, a ne na recentnom poimanju i samom doživljaju tematike. 


%* M. JAREB, Hrvatski nacionalni simboli, 363. 

4. Grbovi hrvatskih sastavnica 


4.1. Grb Slavonije 


Grb Slavonije pojavljuje se gotovo istovremeno s hrvatskim grbom s prvim crvenim 
poljem za vrijeme Habsburgovaca, koju je dao izraditi Vladislav II. Jagelović prema zahtjevu 
slavonskog plemstva. Vladislav II. Jagelović 8. prosinca 1496. također izdaje povelju Kraljevini 
Slavoniji, koja uključuje mogućnost korištenja pečata crvenim voskom. Vrlo je značajan i 
heraldički opis koji glasi; ,,u plavom, dvije valovite grede između kojih, u crvenom, udesno 
korača kuna naravne boje; iznad greda crvena zvijezda. U nakitu kaciga s modro-zlatnom 
točenicom iz koje raste modro zatvoreno krilo, a na njemu isti lik kune između greda“. Razlozi 
koji su Vladislava primorali da napravi ovakav čin za Slavoniju, naravno leže u činjenici da 


će biti od značaja protiv navala Osmanlija koje naziva ,,dušmanima kršćanstva“ 1 ,,vječitim 


neprijateljima“.?? 


Slika 5 Grb Kraljevine Slavonije koji se nalazi u grbovnici kralja Ludovika II. Jagelovića 
(Dubravka PEIĆ ČALDAROVIĆ, Nikša STANČIĆ, Povijest hrvatskoga grba: Hrvatski grb u 
mijenama hrvatske povijesti od 14. do početka 21. stoljeća, Zagreb, 2011., 75) 

Navodi se da je upravo grb Slavonije jedini hrvatski grb čiji je izvorni grbovnik sačuvan 


u originalnoj inačici.** Taj grb je imao plavi, to jest modri štit, usred kojeg su se nalazile grede, 


“5 D. PEIĆ ČALDAROVIĆ, N. STANČIĆ, Povijest hrvatskoga grba, 74. 
““ 2. HEIMER, Grb i zastava Republike Hrvatske, 47. 

a unutar valovitih greda je crveno polje unutar kojeg se nalazi kuna koja trči nalijevo, također 
jedan od hrvatskih simbola, te na zaglavlju se nalazila zvijezda sa šest krakova crveno-zlatne 
boje. Grede unutar grba predočuju rijeke, Savu i Dravu, a šestokraka zvijezda simbolizira Boga 
Marsa.** Doduše, drugi izvori imaju drukčije tumačenje šestokrake zvijezde. S obzirom na vrlo 
veliku prisutnost zvijezde u heraldici ovih prostora, smatra se da je vjerojatnije da simbolizira 
zvijezdu Danicu, tj. Veneru, koja se nerijetko može pronaći i u kombinaciji s mladim 
mjesecom.** Grbovnik također sadržava prikaz s integriranom kacigom oko kojeg se prikazuje 
plašt s plavom i zlatnom bojom. Ovakva inačica grba se već naredne godine počinje pojavljivati 
na saborskom pečatu i ostalim dokumentima, te se od 17. stoljeća počinje pojavljivati u grbu 
Trojednice.? 

Grb Slavonije smatra se 1 najljepšim grbom svih sastavnica jer se drži heraldičkih 
zakona toga doba uz iznimnu umjetničku vrijednost. Navodi se i da je oko štita prikazan i nakit 
u renesansnom stilu.** Također se govori i o simbolu kune, koji se pojavljuje čak dva i pol 
stoljeća ranije od povelje Vladislava, te simbol kune je bio prikazivan na kovanom novcu 1237. 
godine. Kako je kuna u prikazana u ovoj inačici grba kako trči nalijevo, prema tome možemo 
razlikovati prve banovce (kovani novac u Slavoniji) od drugih, koji su sadržavali prikaz kune 
koja trči nadesno.?? 

U određenim inačicama slavonskoga grba valovite crte su plave boje, posebno ističući 
važnost dviju rijeka kao simboliku grba. Standardno crveno polje se nerijetko prikazivalo kao 
plavo polje u službenim prikazima. Tako se kao službena godina postanka navodi 1496., važno 
je naglasiti da je on poznat i još ranije, no nažalost nije sačuvan, a kao glavni simbol grba se 
navodi otprije poznata kuna." Uz ovaj otprije opisani grb Slavonije, postojala je još jedna 
inačica koja se pojavljivala još i ranije. Taj grb je sadržavao tri crvena psa (ili kune) koji su 


pozicionirani unutar srebrnog štita u trku.“! 


4.2. Grb Dalmacije 


5 Isto, 48 

% M. JAREB, Hrvatski nacionalni simboli, 26. 

57 Ž. HEIMER, Grb i zastava Republike Hrvatske, 48. 
5* M. GRAKALIĆ, Hrvatski grb, 47. 

5% Isto, 48. 

$% M. JAREB, Hrvatski nacionalni simboli, 26. 

ŠI sto, 28. 

Napominje se da o samom grbu Dalmacije, kao i o samoj etimologiji riječi, ne postoje 
dokumenti koji dokazuju postanak. Grb se sastoji od štita modre boje u kojem se nalaze tri 
životinjske glave. Riječ je naravno o tri leopardove (risove, lavlje) glave koje se nalaze u omjeru 
dva naprama jedan, u kojem su dvije glave iznad, a jedna ispod. Navodi se da se heraldika još 
uvijek utvrđuje čije su to glave. Uvriježeno je mišljenje da su glave vjerojatno leopardove, no 
poneki prikazi glave s grivom možda ukazuju na to da su to lavlje glave. Prvi prikaz grba 


1.5* Prvi puta na kovanom novcu grb 


pojavljuje se 1406. godine na povelji kralja Sigismunda II 
Dalmacije pronalazimo kod kralja Ladislava V. sredinom 15. stoljeća, na čijem se denaru 
prikazuje zajedno s grbovima Češke, Ugarske i Moravske. Uz kovani novac kralja Ladislava 
V., grb Dalmacije na kovanom novcu Matije I. Korvina i Vladislava II. označava sveukupni 
grb zemalja Hrvatske. 

S obzirom na otprije spomenuti grbovnik Gelre, u kojem se nalaze te lavlje, tj. 
leopardove glave, postoji i još jedna, vjerojatna, senzacionalna teorija porijekla grba Dalmacije. 
Laszowski navodi da iako postanak dalmatinskog grba nije zabilježen, no da sasvim sigurno 
nije postojao do vladavine Sigismunda Luksemburškog, te je sasvim moguće da je Dalmacija 
dobila svoj grb upravo od Sigismunda. Kako se prvi puta grb Dalmacije pojavljuje na 
njegovome pečatu, navodi se je dalmatinski grb jedini hrvatski grb na tome pečatu, te se smatra 
da je dalmatinski grb smatran jedinim i službenim grbom Hrvatske u to vrijeme.“ Grakalić 
zaključuje da luksemburška kuća i dan-danas sadrži leopardove glave u svojemu štitu, a u 
njemačkom jeziku imenica der Luchs označava risa, navodi se kako je moguće da životinja 
posrijedi nije lav, već leopard, a postoje teorije i kako su luksemburški moćnici naslijedili svoje 
znakovlje od Anžuvinaca, nekadašnjih vladara ovih prostora. 

Zanimljiv je podatak da su životinjske glave zapravo gotovo sigurno lavlje, no Heimer 
navodi kako se ,,od početka 15. stoljeća one već prikazuju en face, što se u heraldičkoj 
terminologiji zove leopardima (iako su 1 dalje lavovske glave!)“. Također se navodi da se 
dalmatinski grb od tada pronalazi u velikoj većini grbovnika, korišten od strane vladara 1 
pretendenata, te da se od 17. stoljeća može pronaći u grbu Trojednice, čak i za vrijeme kada je 


Dalmacija bila dio austrijske Monarhije. 


$ M. GRAKALIĆ, Hrvatski grb, 55. 

63 Isto, 58. 

*4 Emilij LASZOWSKI, ,,Stari grbovi zemalja Nezavisne Države Hrvatske“, Vjesnik Arheološkog muzeja u 
Zagrebu, 22-23/1942., br. 1,212. 

$5 M. GRAKALIĆ, 1990., prema: Emilij LASZOWSKI, ,,Stari grbovi zemalja Nezavisne Države Hrvatske“, 
Vjesnik Arheološkog muzeja u Zagrebu, 22-23/1942., br. 1, 212. 

% Ž. HEIMER, Grb i zastava Republike Hrvatske, 45.-46. 

Svakako je nužno napomenuti da prikaz lavljih glava varira kroz povijest. Posebice je 
bitan jedan detalj, a to je prikaz je lavova s crvenim jezikom. S obzirom na činjenicu da lavovi 
u današnjem prikazu grba Dalmacije nemaju jezike, ,,pa je očito da se njihov lik oslanja na 
tradicije uporabe tog grba u sklopu zajedničke uporabe triju hrvatskih zemaljskih grbova, 
odnosnog kasnijeg zajedničkog grba Trojedne Kraljevine Dalmacije, Hrvatske i Slavonije“. 
Naime, tijekom austrijske vladavine u Dalmaciji, prije 1918. godine, u raznim zapisima i 
dokumentima se može pronaći prikaz lavova bez jezika. S obzirom da su talijanski nacionalisti 
koristili simbol lavova s jezicima, svakako je moguće kako postoji šansa da je to utjecalo na 


prikaz današnjeg grba Dalmacije u prvotnoj kreaciji grba Republike Hrvatske.$" 


4.3. Grb Istre 


Istarski grb je specifičan po tome što se Istra kao regija izdvajala kroz povijest na 
nekoliko načina. Iako već od VI. i VII. stoljeća biva naseljena Hrvatima, nije bila u potpunosti 
dijelom Hrvatske kroz povijest, već tek nakon kraja 2. svjetskog rata. Opis grba glasi ovako: ,, 
... u modrom štitu zlatna koza okrenuta udesno sa crvenim papcima i rogovima“. Navodi se 
kako pravo porijeklo istarskog grba nije egzaktno utvrđeno, već postoje samo pretpostavke, s 
obzirom kako nema sačuvanih zapisa o njemu. Grakalić tvrdi kako je porijeklo vjerojatno 
rimsko, no dodaje kako možda i potječe iz predheraldičkog vremena od naroda poput Histra i 
Liburna.* Nadalje, grb dobiva svoj potpuni heraldički oblik tek u XI. stoljeću. No, postavlja se 
pitanje kako je baš koza odabrana kao simbol Istre. Naime, za vrijeme antike, koza je bila vrlo 
važan simbol Istre, stoga nije nimalo neobično kako je inkorporirana u heraldički simbol.“ 

Peić Čaldarović i Stančić navode da ,,prikaz koze varira kroz povijest pa je tako koza 
Zlatne ili srebrne boje i kratkih rogova, ali s različitom bojom štita (plava, zelena, plava sa 
zelenim podnožjem), različito okrenuta (udesno ili ulijevo) i različita stava (sa sve četiri noge 
na tlu ili podignute prednje desne odnosno lijeve noge)“. Autori tvrde da se prvi prikazi grba 
Istre mogu datirati tek iz druge polovice 17. stoljeća, u vrijeme kad je teritorij Istre bio 
podijeljen na austrijski 1 mletački, gdje je bio korišten kao neheraldički lik za razne prigode. 


Stoga, postavlja se pitanje iz kojeg je dijela, mletačkog ili austrijskog, Istra dobila simboliku 


$T M. JAREB, Hrvatski nacionalni simboli, 19. 

% M. GRAKALIĆ, 1990., prema: Emilij LASZOWSKI, Rudolf HORVAT, Vjera BOJNIČIĆ-ZAMOLA, 
Grbovi Jugoslavije, Zagreb, 1932. 

% M. GRAKALIĆ, Hrvatski grb, 71. 

9 Isto, 13. 

7! D. PEIĆ ČALDAROVIĆ, N. STANČIĆ, Povijest hrvatskoga grba, 121. 

koze. Tvrdi se da autori imaju podijeljena mišljenja pa se tako mletački dio povezuje s gradom 
Koprom te talijanskim nazivom za kozu, capra, koji je bio centar mletačke Istre."* Navodi se 
kako je austrijski vladar dodjeljivao grbove, a Istra, pod vladavinom Habsburga, te Pazinska 
grofovija, nisu zapisani da im je vladar dodijelio grb." Također postoji još još jedno 
primamljivo objašnjenje koje govori da je razlog pojavljivanje koze/jarca (satir) u tome obliku 
jer je upravo riječ satir anagram od riječi Istra, s daljnjim objašnjenjem da su anagrami 
nerijetko bili korišteni u heraldici. No, postoji mogućnost da lik životinje uopće nije u prvom 
planu, s obzirom da zvjeroliki satir možda samo simbolizira grb koji predstavlja putem 
anagrama, te da je to vrsta grba koja ima tu distinkciju ,,govorećeg grba"'.* 

Nadalje se navodi se kako ,,grb pripisan Istri prvi put se pojavio u posve specifičnom 
obliku sredinom 16. stoljeća u Grbovniku Svetog Rimskog Carstva (Wappenpuch des Heiligen 
romischen Reiches) Stephana Brechtela“. Ta inačica grba prikazuje štit srebrne boje i kosu 
srebrnu gredu na kojoj je ispisano Isterreich, ponavljajući se u nakitu grba te iz vrha kacige koji 
sadrži srebrno-crni plašt. Značenje natpisa /sterreich, označava nam da se zapravo radi o 


izvornom grbu kneževine Istre (Das Flirstentum Isterreich)." 


4.4. Grb Dubrovačke Republike 


Prvi dubrovački grb nastaje sredinom 14. stoljeća, priznanjem Ludovika I. Anžuvinca, 
hrvatsko-ugarskog kralja, koji zatim dodjeljuje zastavu s grbom Dubrovačkoj Republici. Ta 
zastava je sadržavala stari grb Arpadovića; četiri srebrne grede na crvenom. Povelja Ludovika 
I. Anžuvinca iz 1358. godine nalaže Dubrovačkoj Republici da njegovu zastavu ili grb moraju 
nositi / na suhom i na moru. Napominje se kako postoje zapisi koji označavaju uporabu ugarske 
i uporabu dubrovačke zastave s likom sv. Vlahe, te se ugarski grb uvelike koristio do 17. stoljeća 
i kao grb Dubrovnika te se pojavljuje i na kovanom novcu. Zbog percepcije četiri plave grede 
koje su se ponekad tumačile kao četiri rijeke, počinju se prikazivati u plavoj boji u dijelu 
prikaza. Stoga se u inačici suvremenije varijante ovoga grba, prikazuje se s dvije crvene grede 
u plavom, te se navodi da je to vrlo kontroverzna odluka s heraldičkog stajališta. /$ 

Nadalje, autori navode da je razlog uzimanja lika sv. Vlahe moguć jer je konkurentska 


Mletačka Republika postavila lik lava za svoj grb, prema zaštitniku sv. Marku Evanđelisti te je 


2 Isto, 119.-120. 

73 [sto, 122. 

74 M. BOŽIĆ, S. ĆOSIĆ, Hrvatski grbovi, 181. 

5 Isto, 173. 

7% Ž. HEIMER, Grb i zastava Republike Hrvatske, 44.-45. 

Dubrovačka republika uzela zatim lik svojega zaštitnika. Sv. Vlaho, kao simbol grada 
Dubrovnika, često se može vidjeti s raznim predmetima koji ukazuju na zaštitu grada, kao npr. 
maketom samoga grada te se prikazuje u biskupskoj odori s podignutom desnom rukom koja 
ukazuje na blagoslov grada. Također, Dubrovnik kroz povijest koristi niz simbola, no lik sv. 
Vlahe ostaje kao jedini ustaljeni simbol grada i simbol identiteta. Jedan od takvih simbola jest 
upravo otprije spomenuti simbol lava, koji je Dubrovačka Republika koristila u svrhu priznanja 
suvereniteta Mletačke Republike, no kasnije, priznavši suverenitet ugarskog kralja, simbol lava 
je uklonjen kao heraldički simbol Dubrovačke Republike i više se ne pojavljuje u tom 
kontekstu. No, dakako je važno istaknuti činjenicu da Dubrovačka Republika nije isticala 
grbove koji su joj bili nametnuti na način na koji su ti isti to zamislili te se napominje da su 
isticali tuđinske grbove samo kada su smatrali da to politička prilika zahtijeva, stoga su 
uglavnom koristili simbol vlastitoga sv. Vlahe. Kao neheraldički simbol, lik sv. Vlahe se 
pojavljuje u svakojakim prilikama, poput novaca, građevina, pečata itd. "7 

Dubrovnik je svoju samostalnost temeljio na Višegradskom ugovoru iz 1358. godine, a 
stotinu godina nakon njega počinje s plaćanjem harača sultanu radi zaštite, no svejedno priznaje 
ugarskog kralja, iako se grb ugarskog kralja počeo sve manje prikazivati. Sredinom 15. stoljeća 
Dubrovnik postaje priznat pod imenom Dubrovačka Republika. Nakon što su Habsburgovci 
preuzeli ugarsko prijestolje, Dubrovačka Republika dobiva status samostalne države i upravo 
tada se uporaba vlastitog štita počinje ustaljivati i koristiti kao službeni grb.'* Dubrovački grb 
je imao stalnu uporabu sve do prestanka njena postojanja 1808. godine, a ponovna uporaba 


počinje 1990. godine u grbu Republike Hrvatske. "? 


77 D. PEIĆ ČALDAROVIĆ, N. STANČIĆ, Povijest hrvatskoga grba, 110.-112. 
8 Isto, 112.-113. 
? Isto, 118. 

Slika 6 Prikaz grba Dubrovačke Republike (Dubravka PEIĆ ČALDAROVIĆ, Nikša 
STANČIĆ, Povijest hrvatskoga grba: Hrvatski grb u mijenama hrvatske povijesti od 14. do 
početka 21. stoljeća, Zagreb, 2011., 113.) 


Boje otprije spomenutog dubrovačkog grba (sa srebrnim i crvenim gredama) se 
postupno mijenjaju, a prvotno srebrne grede se zamjenjuju s plavom, iako se u verzijama koje 
nisu u koloru prikazuju kao crvene i srebrne na određeni heraldički način. Srebrne grede su 
poprimile konotaciju rijeka, te poprimaju time plavu boju, a od 19. stoljeća je učestaliji prikaz 
plavih greda od srebrnih, iako postoje primjeri i srebrnih i crvenih greda ukomponiranih u jedan 
grb. 29 

Važno je još spomenuti i latinsku krilaticu Libertas (sloboda), koja je simbolizirala 
samostalni život građana i bila je od ključne važnosti. Ta krilatica je bila toliko važna za 
Dubrovčku republiku da se riječ Libertas pojavljivala čak 1 na zastavi. U današnje vrijeme su 
mnogi nazivi udruga ili skupova inspirirani tim nazivom.*! Pojavljivala se i na novcu, koji je 
nosio naziv /ibertina. To je bio srebrni kovani novac većih dimenzija, kovan krajem 18. stoljeća. 
Kovana je po uzoru talira Majke Terezije koji se koristio za plaćanje na području Osmanskog 


Carstva kao konkurentna valuta. 


8 Isto, 113.-115. 

š1 Libertas (Dubrovnik). Enciklopedija.cc, Pristupljeno 20. 12. 2023. 

https://enciklopedija.cc/wiki/Libertas (Dubrovnik), 

%? libertina. Hrvatska enciklopedija, mrežno izdanje. Leksikografski zavod Miroslav Krleža, 2021., Pristupljeno 


20. 12. 2023. http://www.enciklopedija.hr/Natuknica.aspx?ID=36355 

5. Povijesni grbovi i simboli 


5.1. Ilirski grb i njegova simbolika 


Ilirski grb, koji se u Hrvatskoj javlja krajem 16. stoljeća, u svojemu grbu prikazuje vrlo 
bitne motive mladog mjeseca 1 zvijezde s šest krakova. Kako je otprije spomenuto, takav grb 
se naziva još i Leljivom.* Leljiva (Leliwa) je zapravo naziv obiteljskog poljskog grba koji 
sadrži mlađak i zvijezdu, obično na štitu plave boje, a vrlo je učestali obiteljski grb u Poljskoj 
kroz stoljeća, koji se još i dan danas koriste njihovi potomci.“ 

No, kakvu simboliku nam prenosi ta kombinacija simbola koju sadrži Leljiva? U 
različitim razdobljima kroz povijest se koristila slična kombinacija simbola i njihovo značenje 
se često krivo objašnjava, baš zbog prevelike rasprostranjenosti u različitim kulturama u kojima 
se koristi. Mladi mjesec, tj. mlađak, uz zvijezdu se kao motiv može pronaći u paganstvu i 
kršćanstvu, a kroz srednji vijek se u europskoj kulturi nerijetko može pronaći na pečatima i 
kovanom novcu, a također i na zastavama. Na ovim prostorima se taj par isto tako može pronaći 
na grbu, novcima i grobnim spomenicima.%* Možemo ga pronaći na kovanom novcu koji su 
izdavali za Slavoniju, na takozvanim banovcima, ali par simbola mladog mjeseca 1 zvijezde u 
to vrijeme nije imao teritorijalnu važnost jer se nije pojavljivao u štitu. Također, vrijedi 
mišljenje određenih stručnjaka da je taj simbolički par najstariji simbol Hrvata, tj. najstariji grb, 
no iako se mladi mjesec i zvijezda smatraju izvornim i jednim od najstarijih hrvatskih simbola, 
nikad nisu imale pravu heraldičku primjenu u grbu štita. Stoga se smatra kao jednim od 
najvažnijih i najstarijih neheraldičkih simbola, a njegova važnost je dovela do toga da se uvrsti 
u grb Republike Hrvatske.“ 

Kao prvi zastupnik tih simbola na ovim prostorima se smatra Ljudevit Gaj, pošto je on 
predvodio ilirski pokret.*" Nakon završetka preporodnog razdoblja, Gaj je pokušao obnoviti 
uporabu ilirskog imena, ali nije uspio u tome naumu. On je dao svoje tumačenje ilirskog 
simbola i njegovog naziva i povezao je simbol mladog mjeseca 1 zvijezde sa starim slavenskim 
poganskim vjerovanjima. Prema Gajevom tumačenju, u tim vjerovanjima zvijezda predstavlja 
Ladu (Veneru), dok mladi mjesec predstavlja Lelja (Erosa), božanstvo ljubavi 1 ljepote. Izraz 


,leljiva“ je nastao kada se Lelj, okrećući se prema Danici kao da ju nastoji uhvatiti, spojio u 


#3 M. BOŽIĆ, S. ĆOSIĆ, Hrvatski grbovi, 139. 

% Ž. HEIMER, Grb i zastava Republike Hrvatske, 43. 

#5 M. BOŽIĆ, S. ĆOSIĆ, Hrvatski grbovi, 139.-140. 

% D, PEIĆ ČALDAROVIĆ, N. STANČIĆ, Povijest hrvatskoga grba, 152.-154. 
8" M. BOŽIĆ, S. ĆOSIĆ, Hrvatski grbovi, 140. 

nebeskom prikazu zajedno s mladim mjesecom. Gaj smatra da često prisutnost leljive u 
poljskim, češkim 1 ruskim obiteljskim grbovima potvrđuje tezu o ilirskoj pradomovini Slavena. 
Prema Gaju, Slaveni su znak leljive prenijeli iz svoje pradomovine, tzv. Ilirskog poluotoka, u 
svoju češku, poljsku i rusku, te se ona mora smatrati jedinim grbom svih zemalja i plemena. 
Slavenska mitologija nam pak donosi drukčije značenje tih simbola, a mlađak, zvijezda Danica 
i sunce imaju božansko značenje. U slavenskoj i baltičkoj predaji, mjesec se veže uz boga 
Peruna, a Danica, u mitologiji mjesečeva sestra, sunce moli kao nevjestu. Neki izvori tvrde da 
se Lada u kombinaciji s Leljom (mjesecom) tvori par koji se naziva Leljiva.* Također možemo 
pronaći i naziv Venera za zvijezdu Danicu, koji je nastao jer podsjeća na planet Veneru koji se 
gleda u zoru.?" 

Ovo znakovlje kasnije dobiva potpuno novo izdanje koje slijedi u 16. stoljeću, a tada se 
njegova uporaba mijenja i ne koristi se više na kovanom novcu. Naime, odsada je prikazivan 
na štitu crvene boje u svrhu promicanja ilirske ideologije, koja obuhvaća države s ovih prostora, 
kao zastava svih južnoslavenskih zemalja, te zastupa jedinstvo naroda koje je zasnovano na 
zajedničkom jedinstvu da su južnoslavenski narodi potekli upravo od starih Ilira. Takvo 
znakovlje je u heraldičkom smislu korišteno kao politički alat u kojemu se izražavala 
nacionalna emancipiranost od Habsburgovaca, te nije bilo prihvaćeno u jakim političkim 
krugovima. U 17. stoljeću se simbol mladog mjeseca i zvijezde počeo koristiti kao dio grba 
Trojednog Kraljevstva. ?! 

Ilirci su koristili znak mladog mjeseca i zvijezde kao samostalni ukras na različitim 
predmetima. Isto tako, koristili su ga kao grb i simbol obnove kulturnog programa, zajedno s 
hrvatskim šahiranim štitom koji je simbolizirao politički program obnove neovisnosti i 
jedinstva Trojedne Kraljevine. Javno se koristio do zabrane ilirskog imena i simbola 1843. 
godine. Nakon dozvole njihove uporabe u kulturi 1845. godine, ponovno je postao vidljiv, 
posebno 1848. godine na Jelačićevim banskim zastavama. Tijekom neoapsolutizma (Bachova 
apsolutizma) 50-ih godina 19. stoljeća, javna uporaba hrvatske nacionalne trobojnice, koja je 
bila prihvaćena 1848. godine je bila onemogućena, ali leljiva nije bila potpuno zabranjena, 
barem ne u privatnoj uporabi osoba čije zasluge iz 1848. godine dvor nije mogao zanemariti. 
Zato se znak mladog mjeseca i zvijezde pojavio u Jelačićevom grbu koji mu je vladar dodijelio 


1854. godine, a u istom periodu pripada i biskupskom grbu Josipa Jurja Strossmayera, koji je 


# D, PEIĆ ČALDAROVIĆ, N. STANČIĆ, 2011., prema: Ivo BANAC, Grbovi: biljezi identiteta, Zagreb, 1991., 
24. 

% M. BOŽIĆ, S. ĆOSIĆ, Hrvatski grbovi, 141. 

* Ž. HEIMER, Grb i zastava Republike Hrvatske, 43. 

1 D. PEIĆ ČALDAROVIĆ, N. STANČIĆ, Povijest hrvatskoga grba, 154. 

bio imenovan biskupom 1850. godine. Nakon ispunjenja svoje uloge u preporodnom procesu, 
ilirski grb gubi na važnosti nakon Gajevog neuspjelog pokušaja oživljavanja časopica Danice 


1853. godine, a postupno se i potpuno prestaje koristiti 60-ih godina 19. stoljeća.?? 


5.2. Grb Trojednog Kraljevstva 


Dualizam u austrougarskoj i donošenje Hrvatsko-ugarske nagodba 1868. godine su 
prekretnice koje će utvrditi tijek događaja zemalja Hrvatske u narednih 50 godina.** Takav 
ustroj u državi ima veliki utjecaj i na grb Trojednice, te je nagodba ,,Trojednu Kraljevinu 
Dalmaciju, Hrvatsku i Slavoniju pretvorila u autonomnu kraljevinu vezanu s Kraljevinom 
Ugarskom, s kojom je činila istočnu (translajtanijsku) polovicu Austro-Ugarske Monarhije.“?* 
Iako je Hrvatska imala odvojeni politički položaj u takvoj zajednici, to joj je i također smanjilo 
autonomiju, a zbog politike dualizma, ujedinjenje hrvatskih zemalja nije izvjesno.?* Često se 
koristio naziv zemlje krune sv. Stjepana za otprije spomenutu zajednicu naroda.?* 

Grb Trojedne Kraljevine se razlikuje od ugarsko-hrvatskog grba, te se u njemu 
pojavljuju grbovi Hrvatske, Slavonije 1 Dalmacije. Pojavljuju su ključni elementi iz svakog 
zasebnog grba, te imamo kvadratni uzorak s grba Hrvatske, motiv kune iz slavonskog grba 1 tri 
glave leoparda iz dalmatinskog grba. Raspored grbova s lijeva na desno je Hrvatska-Slavonija- 
Dalmacija, no postoje i različiti rasporedi od ovog uobičajenog. Iako grb postaje istaknut nakon 
Hrvatsko-ugarske nagodbe, prvi puta se pojavljuje početkom 17. stoljeća na talirima (kovani 
novac) kralja Matije II., a također je 1 vidljiv na nadgrobnoj ploči Tome Erdodyja-Bakača 
(1558-1624), koji označava njegovo banovanje Trojednim Kraljevinama.. Ovaj grb se koristio 
sve do 1918., kada je Habsburška Monarhija prestala vladati Trojednicom, te se u današnje 
doba ovaj grb još uvijek može pronaći u Zagrebu, možda najistaknutiji na krovu crkve sv. 
Marka." 

Postojale su tri specifične varijacije grba Trojednog Kraljevstva koje su se koristile 
tijekom 19. stoljeća. Prvi tip grba je složeni tip grba ,,u kojemu su heraldički simboli Hrvatske, 


Dalmacije i Slavonije smješteni u tri zasebna, ali međusobno povezana štita okrunjena 


?2 Isto, 160.-162. 

2 M. JAREB, Hrvatski nacionalni simboli, 78. 

%4 Isto, 79. 

% D, PEIĆ ČALDAROVIĆ, N. STANČIĆ, Povijest hrvatskoga grba, 139. 
* M. JAREB, Hrvatski nacionalni simboli, 80. 

% M. GRAKALIĆ, Hrvatski grb, 77.-78. 

% D, PEIĆ ČALDAROVIĆ, N. STANČIĆ, Povijest hrvatskoga grba, 141. 

zajedničkom krunom“.?* Možemo promotriti i opisati zastavu bana Franje Vlašića iz 1832. kao 
primjer takvog tipa grba. U obliku je lastavičjeg repa, a u sredini aversa se može pronaći grb 
barunove obitelji, a grb Trojednog Kraljevstva se nalazi na reversu iznad kojeg se nalazi kruna 


sv. Stjepana. Redoslijed grbova kraljevine je Dalmacija-Hrvatska-Slavonija. 


Slika 7 Zastava bana Franje Vlašića, 1832. g. (Jelena BOROŠAK-MARIJANOVIĆ, Zastave 
kroz stoljeća. Zbirka zastava i zastavnih vrpca hrvatskoga povijesnog muzeja, Zagreb, 1996., 


93.) 


U zastavi bana Josipa Jelačića iz 1848. pronalazimo neke razlike. Iako su obje banske zastave 
u obliku lastavičjeg repa, Jelačićeva zastava je trobojnica, dok Vlašićeva nije. Jelačićeva 
zastava također ima različiti raspored grbova kraljevstva, redoslijedom Hrvatska-Slavonija- 
Dalmacija. Grb banske obitelji se nalazi na reversu na Jelačićevoj zastavi, dok u Vlašićevoj na 
aversu. Ovakav stil se počeo sve manje i manje koristiti, a potpuno se prestaje koristiti nakon 
1868. godine, propisivanjem službenog grba Trojedne Kraljevine Dalmacije, Hrvatske 1 


Slavonije u jednom štitu. 19% 


*? Isto, 142. : 
1% 1, BOROŠAK-MARIJANOVIĆ, Zastave kroz stoljeća, 92.-93. 

Slika 8 Zastava bana Josipa Jelačića, 1848. g. (Jelena BOROŠAK-MARIJANOVIĆ, Zastave 
kroz stoljeća. Zbirka zastava i zastavnih vrpca hrvatskoga povijesnog muzeja, Zagreb, 1996., 


92.) 


Druga varijacija grba je ,,sjedinjeni grb u kojemu su grbovi Dalmacije, Hrvatske i 
Slavonije sjedinjeni u zajedničkom štitu“. U prvoj varijaciji su grbovi odvojeni, dok su ovdje 
sjedinjeni u jedinstveni štit, također različitog rasporeda, a koristili su se istovremeno 1860-ih 
godina. Bitna instanca korištenja druge varijacije grba Trojednog Kraljevstva jest na kovanom 
novcu bana Jelačića, križaru, koji se pojavio samo godinu dana nakon njegove banske zastave 


koja je koristila prvi tip grba s odvojenim štitovima. 1“! 


Slika 9 Avers i revers križara bana Josipa Jelačića iz 1849., tip grba sa sjedinjenim grbom 


Trojedne Kraljevine (Dubravka PEIĆ ČALDAROVIĆ, Nikša STANČIĆ, Povijest hrvatskoga 


19 D, PEIĆ ČALDAROVIĆ, N. STANČIĆ, Povijest hrvatskoga grba, 145. 

grba: Hrvatski grb u mijenama hrvatske povijesti od 14. do početka 21. stoljeća, Zagreb, 
2011., 145.) 

Bitna karakteristika ovog stila na novcu jest okomita podjela grba, no navodi se kako 
je kruna, iako vrlo detaljna, prevelikih dimenzija u odnosu na štit, te heraldičari smatraju kako 
to umanjuje čitljivost sadržaja i doprinose osjećaju pretrpanosti Ipak, najčešći oblik prikaza 
ovoga grba je takav da je razdijeljen na tri polja u omjeru 2:1, a postojale su različite varijacije 
s ilirskim znakom, bez krune sv. Stjepana itd.!% 

Treća varijacija grba u uporabi je kroz cijelo 19. stoljeća i sadržavala je hrvatski grb sa 
šahiranim štitom, koji se koristio i samostalno, a i zajedno s grbom Trojedne Kraljevine, a 
označavao je hrvatski grb u grbu Trojedne Kraljevine. Kako se koristio samostalno u isto 
vrijeme kao i službeni trodijelni grb, mijenjanjem značenja kroz periode korištenja ovoga grba, 
suprotstavlja se službenog grbu. Kako se razvijalo shvaćanje da je Trojedna Kraljevina 
nacionalna država Hrvata, tako se i razmještao raspored grbova u prve dvije, otprije spomenute 
varijacije grbova. Stoga, šahirani štit se uzima kao glavni heraldički simbol grba Trojedne 
Kraljevine. Ponekad se hrvatski grb sa šahiranim štitom koristio zajedno s ilirskim grbom, koju 
je Ljudevit Gaj, predvoditelj ilirskog pokreta objasnio s izrazom ,,kraljevina Hrvatska i 
narodnost ilirska“.!% Tako je zastava iz preporodnog razdoblja 1842. godine sadržavala ilirski 


grb na aversu, a povijesni hrvatski grb na reversu.!9* 


102 Zsto, 145.-146. 
103 sto, 148. : 
14 1. BOROŠAK-MARIJANOVIĆ, Zastave kroz stoljeća, 105. 

Slika 10 Zastava iz doba Hrvatskoga narodnog preporoda, tip grba sa šahiranim štitom (Jelena 
BOROŠAK-MARIJANOVIĆ, Zastave kroz stoljeća. Zbirka zastava i zastavnih vrpca hrvatskoga 
povijesnog muzeja, Zagreb, 1996., 104.) 

Tijekom druge polovice 19. stoljeća, šahirani štit se običava smatrati službenim 
nacionalnim simbolom Hrvatske, te nastaje plan da se 1918. godine zamijeni korištenje 
trodijelnog grba Kraljevine Hrvatske sa šahiranim štitom 1 da ime Trojedne Kraljevine prijeđe 
u Hrvatska. Prije nego se ustalio prikaz šahiranog štita u obliku 5x5 crveno-bijelih (srebrnih) 
polja, raspored i broj polja je varirao, a boja prvog polja grba također nije bila konzistentno 
jedinstvena, iako se češće uporabljivao onaj s prvim srebrnim poljem, te se napominje se da je 
uporaba prvog početnog crvenog polja tek u 20. stoljeću postala ustaljena.'“* Postojala je 
nacionalna zastava za vrijeme Trojednog Kraljevstva, no nije detaljno opisana. Kada je ban 
Levin Rauch došao na prijestolje 1869. godine, koristila se trobojnica koja je u središtu imala 
grb Trojedne Kraljevine. Za vrijeme Trojedne Kraljevine se uglavnom koristila trobojnica koja 


nije sadržavala grb.!% 


5.3. Hrvatski nacionalni simboli Kraljevine SHS/Jugoslavije 


Godine 1918., formalno zadnje godine postojanja Austro-Ugarske Monarhije prije 
abiciranja kralja Karla, događanja u Hrvatskom saboru su ukazala na odluku prekida 
cjelokupnih odnosa s Austrijom i Ugarskom, a ,,Trojedna Kraljevina Dalmacija, Hrvatska i 
Slavonija s Rijekom proglašena je neovisnom državom koja s ostalim južnoslavenskim 
zemljama dotadašnje Austro-Ugarske stupa u novu Državu Slovenaca, Hrvata i Srba (Država 
SHS)“. To se rješenje nije smatralo trajnim, već je ideja bila da se pripoje 1 Srbija i Crna Gora 
i tako stvori nova jugoslavenska država.!“" Prikaz hrvatskog znakovlja pada u drugi plan za 
vrijeme Karađorđevića u Kraljevini SHS, kasnije Jugoslaviji. Kako se način vladanja 
Aleksandra I. svodio na to da su se zanemarivale povijesne značajke, a i razlike naroda u 
sjedinjenoj državi, odluke o heraldičkim prikazima su preuzeli srpski moćnici.!? 
Vidovdanskim ustavom, prvim službenim ustavom nove države, 1921. godine je propisan 
izgled grbova, dinastički i državni. Prvi, dinastički grb, bio je podijeljen na tri polja, dva gornja 


polja ijedan donji. Navrh grba se nalazila Lazarova kneževa kruna i njegov orden koji okružuje 


15 D, PEIĆ ČALDAROVIĆ, N. STANČIĆ, Povijest hrvatskoga grba, 151. 
16 M. JAREB, Hrvatski nacionalni simboli, 99. 

107 Tsto, 162. 

'% D, PEIĆ ČALDAROVIĆ, N. STANČIĆ, Povijest hrvatskoga grba, 173. 


21 


cijeli štit. ,,U prvom polju imao je tradicionalni grb Srbije, a u drugom polju hrvatski (šahirani) 
štit, a u trećem kranjskog orla kao simbola slovenskih pokrajina“.!% Drugi grb, državni, uvelike 
je složeniji u tome da se sada varijacija kraljevog grba ne pojavljuje u prvom planu, već kao dio 
dvoglavog orla raširenih krila, a nalazi se na prsima. Ovoga puta se mijenja heraldički simbol 
Slovenije te je više ne predstavlja kranjski orao, već mladi mjesec u kombinaciji sa zvijezdom 
ili zvijezdama.!!" Valja spomenuti i kako zbog političke ideologije unitarizma, grbovi 
sastavnica nisu označavali teritorij tih država, već tzv. plemena, sve do 1929. kada će se ta ista 
plemena ujediniti u jednu državu Jugoslavije u kojoj će teritorijalno biti podijeljene na oblasti 
pa banovine.!!! Od 1918. godine, sve češće se počinje šahirani štit koristiti samostalno, a grb 
Trojedne Kraljevine se prestaje koristiti. Postepeno se šahirani štit potvrđuje kao simbol 
hrvatskog identiteta i od tada njegova uporaba ne jenjava.!!* Najveći doprinos je svakako imala 
Hrvatska seljačka stranka, koja je šahirani štit koristila kao svoj simbol, a kako je uživala veliku 
potporu, smatrala se hrvatskim nacionalnim pokretom. 113 

Naravno, nameće se pitanje izgleda šahiranog štita sadržanog u grbu SHS. U najvećoj 
mjeri je započinjalo prvim crvenim poljem, no nerijetko su se koristile razne verzije u kojima 
se mijenjalo prvo početno polje, a i broj polja u grbu je znao odudarati pa su postojale razne 
kombinacije. Napominje se kako je uopće korištenje šahiranog štita potvrdilo značaj tog 
simbola za hrvatsku povijest 1 definitivno ga zacementiralo kao istaknuti simbol Hrvata, koji se 
u to vrijeme koristio kao glavni simbol mnogih društvenih i političkih skupina. Grb je glavninu 
svoje kreacije utemeljio na srpskome grbu, no zastava je ipak bila inspirirana hrvatskom 
trobojnicom.!!* Postojala je kontroverza o izgledu hrvatskog šahiranog štita u grbu nakon što 
je Svetozar Pribićević, ministar unutarnjih poslova, dao proglas koji se objavio u narodnim 
novinama 1919. godine ,,o obliku hrvatskog grba prema kojemu su crvena i bijela polja 
raspoređena tako da bijela polja čine dvostruki križ“. Naravno, to je uzburkalo javnost i donijelo 
mnoge kritike i naknadno se povukla ta odluka. !!> 

Nakon što je došlo do stvaranja nove države Jugoslavije, ujedinjenjem plemena nastaje 
tzv. troplemeni narod. Glavnu riječ u novoj državi su ipak vodili Srbi, što je dovelo do de facto 


gubljenja identiteta i nacionalnih simbola. Tada se došlo na ideju kako bi se trebalo boriti protiv 


109 Tsto, 174. 

10 Zsfo 

NI Zsto, 176. 

112 Tsto, 178. 

113 Isto, 180. 

"4 M. JAREB, Hrvatski nacionalni simboli, 171. 

115 D, PEIĆ ČALDAROVIĆ, N. STANČIĆ, Povijest hrvatskoga grba, 176. 

takve opresije i hrvatski javni dužnosnici su osmislili plan obilježavanja obljetnice stvaranja 
Hrvatskog Kraljevstva. Kako se vjerovalo da je krunidba kralja Tomislava održana 925. godine, 
taman bi prošlo tisuću godina od njenog događanja, a moguće je da je ova ideja preuzeta od 
Mađara, koji su svoju tisućljetnu obljetnicu stvaranja države održali 1896. godine, za što je 
hrvatska javnost sigurno čula.!!* Na toj proslavi su nacionalni simboli biti u punom jeku, a 
pogotovo je važno korištenje starohrvatskog pletera sa starih spomenika, koji se prihvaća kao 
novi hrvatski nacionalni simbol.!!" Starohrvatski pleter je svoje oživljavanje u obliku 
nacionalnog simbola doživio tek u ranom 20. stoljeću. No, taj simbol se koristio u razne svrhe, 
a najvažnija je uporaba bila pokraj imena vladara, vjerno uklesana u oblik tropleta. Troplet se 
još koristio u svakodnevnoj uporabi, ne samo kao simbol moći, već se i klesao i vezao u 
kućanstvu, nadgrobnim spomenicima, alatima i sl.!!* Možda najpoznatija instanca korištenja 
ovog simbola je na krstionici kneza Višeslava oko 800. godine, koji se smatra jednim od 
značajnijih spomenika, a koristili su je i drugi vladari kroz povijest.!!? Iako se smatra najstarijim 
hrvatskim simbolom, nažalost, ni do današnjeg dana nije odgonetnuto njegovo značenje i 
podrijetlo. 17% 

Nadalje, problem nacionalnog identiteta je stvarao veliki problem u Kraljevini SHS od 
samog njenoga početka. Hrvatsko ime je bilo priznato i simbol šahiranog štita je u državnom 
grbu, no hrvatski narod je zahtijevao slobodnu državu u sklopu zajednice. Iako su prognoze za 
budućnost Hrvatske u zajedničkoj državi bile optimistične, daljnji problemi nastaju atentatom 
Stjepana Radića, istaknutog vođe Hrvatske seljačke stranke, te dovode državu u krizno stanje. 
Nedugo nakon, kralj Aleksandar uvodi kraljevsku diktaturu u kojoj se ukida Vidovdanski ustav 
i zabranjuje sve ono što se smatralo nauštrb države, te svaki oblik javnog govora i demokracije 
više nije moguć. Pa tako Kraljevina SHS 1929. mijenja ime u Kraljevinu Jugoslaviju, sada 
države diktature u kojoj je vladao nemir za sve one koji se nisu slagali s politikom države.!?! 
Narod se smatrao jedinstvenim jugoslavenskim, ukidana su hrvatska društva, a ona koja nisu 
bila ukinuta su bila proganjana. Kako se ukinuo Vidovdanski ustav, kralj donosi novi ustav 
poznatiji pod nazivom Oktroirani ustav, a tzv. plemenska obilježja više nisu prisutna u sada 


novom ustavu.!** Režim okrutnosti rezultira s još većim tenzijama i stanjem ogorčenosti u 


N6 M. JAREB, Hrvatski nacionalni simboli, 179. 

17 Isto, 180. 

18 Ivan ŽITOMIRAC, Troplet. Najstariji hrvatski simbol., Melbourne, 2004., 17. 
119 Zsto, 30.-31. 

120 Tsfo, 17. 

I M. JAREB, Hrvatski nacionalni simboli, 199. 

122 Isto, 200.-201. 

državi, a Jugoslavija gubi svoj međunarodni ugled. Kako bi se popravio međunarodni ugled 1 
poboljšalo stanje u državi, kralj uvodi fragment demokracije. Okuplja se Narodna skupština 1 
stranačko djelovanje koje je bilo moguće, no to sve pada u vodu jer svaki oblik veličanja 
nacionalne pripadnosti biva spriječen cenzurom.!* Par godina kasnije kralj biva ubijen u 
atentatu i to donosi velike promjene za državu. Atentat je izveden s namjerom da se država 
raspadne, no to se nije dogodilo, no ipak je došlo do postupne liberalizacije 1 opet su se 
nacionalni simboli mogli isticati. !** Pokret isticanja i promicanja hrvatskih nacionalnih simbola 
predvodi HSS, stranke koja se smatrala vodećom i vladajućom, na čelu s istaknutim 
predsjednikom Vladkom Mačekom.!? 

Godine 1939. dolazi do velike promjene kada sporazumom između čelnika Hrvatske 
seljačke stranke i vlade Jugoslavije Hrvatska dobiva novu teritorijalnu jedinicu, Banovinu 
Hrvatsku, sastavljenu od hrvatskih pokrajina i dijelova Bosne i Hercegovine s većinskim 
hrvatskim stanovništvom.!?* Iako se temeljila na ustavu prema kojem su banovine bile tek 
upravne jedinice, Banovina Hrvatska je ipak bila samostalna, što je odudaralo od ostalih 
banovina.!?" Njen jedinstven položaj je zahtijevao novi heraldički izraz ,,te je novi ban dr. Ivan 
Šubašić 10. rujna 1940. izdao Okružnicu kojom se utvrđuju izgled i uvjeti uporabe grba 
Banovine Hrvatske“.!?* Važna je činjenica da ,,s osnivanjem Banovine Hrvatske, hrvatska se 
trobojnica ponovno i službeno koristi kao zastava jednog državnopravnog entiteta“.!?* Također 
je ovo prvi put da su se sastavnice Kraljevine Hrvatske, Dalmacije i Slavonije nazvane 
jedinstvenim hrvatskim imenom. Ban Šubašić je uveo Okružnicu koja propisuje izglede grbova 
Banovine Hrvatske, velikog grba (,,crveno-srebrni šahirani štit na prsima srebrnog raskriljenog 
zlatno-okrunjenog dvoglavog orla“ i malog grba (,,crveno-srebrni šahirani štit okrunjem 
zlatnom krunom“).!*" No, grbovi Banovine Hrvatske nisu ostali upečatljivi u hrvatskoj povijesti 
zbog kratkog vremenskog perioda postojanja same Banovine Hrvatske, a nakon što napad sila 
Osovina označava kraj Jugoslavije, spremaju se političke promjene početkom 2. svjetskog rata 


u Hrvatskoj.!3! 


123 Tsfo, 201. 

124 Isto, 222. 

125 Isto, 225. 

16 D, PEIĆ ČALDAROVIĆ, N. STANČIĆ, Povijest hrvatskoga grba, 183. 
127 M. JAREB, Arvatski nacionalni simboli, 234. 

18 D, PEIĆ ČALDAROVIĆ, N. STANČIĆ, Povijest hrvatskoga grba, 183. 
1 Ž, HEIMER, Grb i zastava Republike Hrvatske, 51. 

'3 D, PEIĆ ČALDAROVIĆ, N. STANČIĆ, Povijest hrvatskoga grba, 183. 
131 Zsto, 184. 

5.4. Hrvatski nacionalni simboli za vrijeme NDH 


Godine 1941., 10 travnja, na vlast u Hrvatskoj dolazi nova politička ideja u obliku 
Nezavisne Države Hrvatske. Tog dana kada je Slavko Kvaternik proglašava, ustaški poglavnik 
Pavelić se nalazi u Italiji, a generalni konsenzus stanovništva Hrvatske je afirmativan, pogotovo 
onih koji su jedva dočekali promjenu vlasti od mrske Jugoslavije 1 rado pozdravljaju kreaciju 
samostalne države, iako formalnih da pristaša Ustaškog pokreta nije bilo puno. Iako su Hrvati 
imali velika očekivanja od nove vlasti, ugled NDH srozavala je činjenica njene presudne 
ovisnosti o nacionalsocijalističkoj Njemačkoj i fašističkoj Italiji.!>> 

Proglašenjem NDH, nastavlja se korištenje grbova Banovine s kojeg se kruna 
Karađorđevića uklanja, koji su uglavnom sadržavali grbove omanje veličine u svojoj uporabi. 15? 
No, taj šahirani grb, a i prvotne inačice ustaških simbola, započinju s prvim crvenim početnim 
poljem, što će se uskoro promijeniti i počinje se koristiti grb s 25 bolja u kojemu je početno 
polje bijele boje. S obzirom na euforiju koju je izazvalo proglašenje nove države za koju se u 
početku smatralo samostalnom i jedinstvenom, jugoslavenske zastave koje su u to vrijeme 
vijorile na određenim mjestima bivaju zamijenjene hrvatskom trobojnicom.!** Službena 
državna zastava i grb poprimaju novu adiciju, a to je slovo ,,U“, koje dodatno ističe vlast 
Ustaškog pokreta.!“* Tropletna vitica u obliku zvijezde na službenom grbu se nalazi oko 
tamnog, modrog slova ,,U“, a ona je u zastavi na lijevoj strani u gornjem kutu crvenog dijela 
trobojnice. Grb i zastava NDH je bila detaljno propisana za vrijeme uvođenja njihovih novih 
iteracija i navodi se kako se zapravo inačice bez propisanih tropletne vitice i slova ,,U“ nisu 
smatrane ustaškima, bez obzira o mišljenju koje možda danas prevladava. Zanimljiva je 
činjenica kako je i Hrvatska stranka prava obično koristila grb koji je započinjao s crvenim 
poljem, a Pavelić je bio njen član.!** Stoga, korištenje bijelog početnog polja zapravo pomiče 
raspravu u drugom smjenu, od onog heraldičkog do političkog. 

Jedno moguće objašnjenje zašto je zapravo korišten baš specifični grb s prvim bijelim početnim 
poljem dolazi od samih početaka ustrojstva NDH. Kako je Pavelić uglavnom koristio 
tradicionalne primjere, a do 1918. godine je inačica s početnim bijelim poljem bila u širokoj 


primjeni, ne bi bilo na odmet zaključiti da je to razlog takve odluke. Također je bitno za 

napomenuti da nikad nije postojala posebna zastava Ustaškog pokreta (Hrvatski oslobodilački 
pokret), iako se njen simbol često isticao zajedno s grbom 1 zastavom, te se zapravo u korištenju 
termina ,,ustaška zastava“ misli na zastavu NDH, dok se također taj termin, makar netočno, 
koristi za sve zastave s prvim bijelim poljem. S obzirom na otprije spomenuti tropleterni simbol 
u grbu i zastavi, uporaba starohrvatskog pletera je za vrijeme NDH bila upečatljiva 1 vrlo 
prepoznatljiva. Starohrvatski pleter je bio dio vizualnog identiteta te se koristio u grbu i na 
zastavi, kao i na pečatu i ostalim službenim dokumentima. Kako je očito da se simboli NDH 
temelje na povijesnim predratnim rješenjima, da se zaključiti kako je razlog tome poticanje 


osjećaja pripadnosti domovini, osobito s obzirom na povijesne okolnosti tog vremena.1?š 


5.5. Hrvatski nacionalni simboli do ostamostaljenja 


Završetkom Drugog svjetskog rata uspostavlja se nova jugoslavenska komunistička 
vlast. S obzirom da je vojna sila nove države, Jugoslavenska armija, bila u značajnoj mjeri 
sastavljena od Srba, koji su regrutirani u svrhu otpora protiv NDH, isticane su srpske zastave, 
zajedno uz jugoslavensku trobojnicu, a korišteni su i standardni komunistički simboli (srp i 
čekić, petokraka crvena zvijezda) u određenim područjima snažnijeg komunističkog odjeka.!? 
Pod vodstvom tada generalnog sekretara Josipa Broza Tita, otpor partizana je pružan pune četiri 
godine do 1945., s idejom borbe protiv nacionalsocijalističkog 1 fašističkog pokreta sila Osovine 
i NDH, kako bi uspostavili komunističko uređenje. !*9 

Opis prve inačice grba prvim Ustavom FNRJ 1946. godine je sljedeći: ,,Državni grb 
Federativne Narodne Republike Jugoslavije pretstavlja polje okruženo žitnim klasjem. Klasje 
je dole povezano trakom na kojoj je ispisan datum 29-XI-1943. Između vrhova klasja je 
petokraka zvezda. Usred polja nalazi se pet buktinja koso položenih, čiji se plamenovi spajaju 
u jedan plamen.“!*! U grbu ispisani datum označava datum Drugog zasjedanja Antifašističkog 
vijeća narodnog oslobođenja Jugoslavije (AVNOJ), a pet buktinja (baklji) označavaju ,,pet 
nacija koje su živjele na području šest Narodnih republika — Hrvate, Slovence, Srbe, Crnogorce 
i Makedonce“.!“* Dogodila se još jedna izmjena 1963. godine, sada već Socijalistička 


Federativna Republika Jugoslavija (SFRJ), kada je nadodana još jedna buktinja koja je 

označavala Bosnu i Hercegovinu.!*? Svaka od narodnih republika je imala pravo kreirati vlasti 
grb koji bi se sastojao od važnih simbola specifičnih za određenu narodnu republiku.!** Tako 
je grb Narodne Republike Hrvatske kreiran s glavnim simbolom šahiranog štita s popratnim 


simbolima koji su se koristili često u socijalizmu.!'?+ 


Slika 11 Grb NR/SR Hrvatske 1947. — 1990. (Željko HEIMER, Grb i zastava Republike 
Hrvatske, Zagreb, 2008., 43.) 


Kao istaknuti simbol za vrijeme komunizma se ističe petokraka crvena zvijezda. Ona je 
kao simbol označavala antifašizam i revoluciju, no iako dominantna, nije mogla zamijeniti grb, 
te se čak uporaba zastave koja ne sadrži crvenu zvijezdu smatrala ilegalnom.!** Zanimljiva je 
uporaba i stav o hrvatskom šahiranom štitu u vremenu komunizma. Dok su ga neki doživljavali 
kao nesocijalistički 1 neprihvatljivi simbol koji je podsjećao dio stanovništva na nedavno 
poraženu NDH,!*" drugi su ga rabili jer su smatrali da je to općeprihvaćeni simbol Hrvatske, te 
se uvelike koristio kako bi privukao što više pojedinaca u partizanski pokret, pritom koristeći 
već poznate hrvatske simbole.!** Iako je postojala mogućnost uporabe vlastitih simbola koji bi 


označavali nekakvu suverenost, uglavnom su se koristili simboli komunizma.!+? 

Za vrijeme svečanosti, koristila se hrvatska državna zastava zajedno s jugoslavenskom 
i zastavom KPJ. Hrvatska državna zastava tog vremena je bila hrvatska trobojnica s klasičnim 
simbolom komunizma, crvenom petokrakom zvijezdom, a sama zastava je preuzeta iz ratnog 
perioda.!*% Heraldička rješenja za vrijeme Jugoslavije očito su inspirirana onim sovjetskima, no 
ti simboli su zanemarili tradiciju.!?! Iako se samostalni hrvatski nacionalni simboli uglavnom 
nisu koristili, jedino je šahirani štit ostao kao prepoznatljivi i glavni element novog grba, što 
potvrđuje premisu da se još uvijek smatra općeprihvaćenim simbolom Hrvata, iako se ovoga 
puta nalazi u novom ruhu.!** Također su se ponekad zastave manjina u hrvatskim krajevima 
bile isticane zajedno s zastavama vlasti, kako bi se prikazalo slaganje naroda i jedinstvo.!?? 
Isticanje nacionalnosti i nacionalnih simbola se ponovno počinje mijenjati ,,liberalizacijom 
unutarnjeg života u SFRJ nakon Brijunskog plenuma godine 1966. i smjenjivanja dotadašnjeg 
jugoslavenskog potpredsjednika Aleksandra Rankovića“. To dovodi do učestalijeg isticanja 
samostalnih nacionalnih simbola bez komunističkih i općenito do slobodnijeg izražavanja. !?* 
Grbovi koji su se koristili nisu imali točno određenu boju prvog početnog polja, uglavnom su 
bili s početnim crvenim poljem, no i onih sa bijelim je bilo napretek. Kao primjer se navodi 
piće za masovnu proizvodnju, vinjak Trent koji je u svome dizajnu imao grb s početnim bijelim 
poljem. Naravno, da je to predstavljalo problem vlasti, ovaj proizvod nikad ne bi se pojavio na 
policama trgovina. To dovoljno govori o tome da vlast nije previše zanimala boja početnog 
polja u šahiranom štitu, kao što je to danas slučaj.!* Liberalizacija ipak ne dovodi do potpune 
slobode u izražavanju hrvatskih nacionalnih simbola te vlasti svejedno progone one za koje 
smatraju da izražavaju antisocijalističke stavove.!* Simboli za vrijeme komunističkog režima 


će ostati u uporabi 45 godina, sve do 1990. godine kad dolazi do velikih promjena. 1? 


5.6 Grb Republike Hrvatske 


U jugoslavenskoj državi krajem 1980-ih nastaju velike tenzije zahtijevanjem vladajućih 


da se stvori centralizirana Jugoslavija. Još uvijek vođeni geslom bratstvo i jedinstvo, isticanje 

hrvatskih nacionalnih simbola nije viđeno kao prihvatljivo. Kako se iznimna pažnja posvećivala 
neisticanju nacionalnih simbola u Hrvatskoj, još se više vlast plašila od isticanja ustaških 
simbola. Dobar primjer za to je Univerzijada u Zagrebu 1987. godine, međunarodnog karaktera, 
gdje je hrvatska trobojnica zamijenjena duginim bojama, a inicijal U je pretvoren u istoznačno 
ćirilično Y.!** Kako kriza jača unutar države, po prvi puta se osnivaju oporbene stranke HSLS 
i HDZ, koje u početku hrvatske nacionalne simbole nisu isticale, a HDZ prvi počinje s 
isticanjem samostalnih hrvatskih nacionalnih simbola.!* Nakon što su se hrvatski nacionalni 
simboli počeli češće samostalno upotrebljavati, mediji u Beogradu su takve isticanje 
nacionalnosti osuđivali i smatrali prijetećim i opasnim za srpski narod. Počeli su se najavljivati 
samostalni izbori 1 to je rezultiralo brojnim skupovima gdje su se nacionalni simboli bili isticani, 
a zastave koje su korištene naširoko su donijeli kanadski iseljenici, a oni su imali prvo početno 
bijelo polje šahovnice.!* Hrvatski mediji nisu vidjeli problem u isticanju takve inačice našeg 
simbola, a nisu ni srpski mediji, koji su zapravo smatrali šahovnicu i samostalne simbole ili 
ustaškima ili prijetećima.!*! Sve učestalije se koriste samostalni simboli i gradi se otpor prema 
komunističkoj vlasti, što dovodi do izbora u kojima će pobijediti HDZ. Ta pobjeda nije samo 
značila promjenu vlasti, već korak prema potpunom osamostaljenju Hrvatske i nastojanju 
kreiranja nove države bez tuđe ideologije.!$? 

Hrvatska će shodno praksi dobiti novi grb, kao što je i običaj kad države postanu 
samostalne nakon izlaska iz multinacionalnih tvorevina. Novi grb je dizajniran kako bi prenio 
trenutak osamostaljenja, s fokusom na integraciju različitih hrvatskih teritorija u jedan, koje su 
bile dio različitih kultura 1 utjecaja. Navodi se kako je novi hrvatski grb zapravo kompromis 
između tradicionalne heraldike 1 suvremene, a i pokušaj spajanja povijesti naroda sa 
uspostavom samostalne države.!* Za idejnu stranu stvaranja grba, angažiran je akademik Nikša 
Stančić u suradnji s predsjednikom Sabora Žarkom Domljanom. Za likovnu stranu je angažiran 
Miroslav Šutej, koji je pripremio rješenja koja je pregledao predsjednik Tuđman zajedno sa 
Stančićem i Domljanom. Krajnja ideja bila je kruna sastavljena od povijesnih i regionalnih 


grbova koja se nalazila povrh šahiranog štita. Prijedlog je prihvaćen te su ga saborski odbori 

12. prosinca 1990. godine proglasili važećim. Tako je nastao grb koji se 1 danas u istom obliku 


koristi kako bi predstavljao hrvatsku državu.!% 


5.6.1. Zakonske odredbe o nacionalnim simbolima Republike Hrvatske 


Godine 1990. službeno je prihvaćen 1 proglašen Zakon o grbu, zastavi i himni Republike 
Hrvatske te zastavi i lenti predsjednika Republike Hrvatske, kojeg je Sabor Republike Hrvatske 
izglasao 21. prosinca iste godine na sjednicama Vijeća udruženog rada, Vijeća općina i 
Društveno-političkog vijeća. Objavljen je u Narodnim novinama, izdanja 55/1990, tiskanog 
istog datuma, službenim ukazom predsjednika Republike Hrvatske te stupio na snagu.!* No, 
godine 1993. novi zakon o izmjenama izdanja 55/90, 26/93, objavljen je u Narodnim novinama 
te se njime uređuje opis otprije spomenutih simbola, a i način i zaštita njihove uporabe. 
Dokument je na snagu stupio 9. travnja 1993. godine te još je uvijek na snazi.!%* 

Članci koji su opisani pod općim odredbama služe pomno opisuju ispravnu ispravnu 
zakonsku uporabu hrvatskih nacionalnih simbola i njegovu standardiziranost pa tako članak 4. 
navodi: ,,Grb, zastava i himna Republike Hrvatske mogu se rabiti u obliku, opisu i tekstu koji 
su utvrđeni Ustavom Republike Hrvatske uređeni ovim zakonom. U grbu i na zastavi Republike 
Hrvatske ne može se ništa mijenjati. Iznimno, ako je statutom ili drugim propisom pravnih 
osoba predviđeno, dijelovi grba ili zastave Republike Hrvatske mogu se rabiti kao sastavni dio 
drugih amblema odnosno znakova, pod uvjetom da se time ne vrijeđa ugled i dostojanstvo 
Republike Hrvatske." Stoga je važno napomenuti da hrvatski nacionalni simboli služe za 
isticanje pripadnosti Republike Hrvatske 1 strogo je zabranjeno korištenje istih u malicioznim 
instancama koje bi mogle okaljati ugled ili na bilo koji drugi način narušiti reputaciju Republike 


Hrvatske. !*7 


5.6.2. Zakonske odredbe grba Republike Hrvatske 

Standardiziranost egzaktnog izgleda grba pojavljuje se u članku 7., koji detaljno opisuje 
izgled grba Republike Hrvatske, kako bi se eliminirala eventualna odstupanja od datog 
standarda, te glasi ovako: ,,Grb Republike Hrvatske je povijesni hrvatski grb u obliku štita 
dvostruko podijeljen vodoravno i okomito u dvadesetpet crvenih i bijelih (srebrnih) polja, tako 
da je prvo polje u gornjem lijevom kutu štita crvene boje. Iznad štita se nalazi kruna sa pet 
šiljaka koja se u blagom luku spaja sa lijevim 1 desnim gornjim dijelom štita. U krunu je 
smješteno pet manjih štitova s povijesnim hrvatskim grbovima koji su poredani od lijeve na 
desnu stranu štita u ovom redu: najstariji poznati grb Hrvatske, grbovi Dubrovačke Republike, 
Dalmacije, Istre i Slavonije. Omjer visine polja na glavnom štitu i visine manjih štitova u kruni 
je 1: 2,5, a omjer širine polja na glavnom štitu i širine manjih štitova u kruni 1: 1. Najstariji 
poznati grb Hrvatske sadrži u štitu na plavom polju žutu (zlatnu) šesterokraku zvijezdu s 
bijelim (srebrnim) mladim mjesecom. Grb Dubrovačke Republike sadrži u štitu na modrom 
polju dvije crvene grede. Dalmatinski grb sadrži u štitu na plavom polju tri žute (zlatne) 
okrunjene leopardove glave. Istarski grb sadrži u štitu na modrom polju žutu (zlatnu) kozu 
okrenutu u lijevo s crvenim papcima i rogovima. Slavonski grb sadrži u štitu na plavom polju 
dvije poprečne bijele (srebrne) grede, a između greda je crveno polje po kojem lagano stupa 
kuna na lijevo. U gornjem plavom polju je žuta (zlatna) šesterokraka zvijezda. Grb je obrubljen 


crvenom crtom.“1% 

6. Povijest zastave i prva pojava u Hrvatskoj 


Kada zamislimo neku državu, ne možemo ne zamisliti zastavu kao istaknuti simbol koji 
je predstavlja. Nadalje, promislivši o tom neizostavnom simbolu koji se ponekad vijori kao 
neka refleksija te države, možemo je spoznati u različitim situacijama, no neupitno je da zastava 
kao prvenstveno vizualni simbol daje velik značaj svakoj državi. Za početak bi valjalo kazati o 
početcima zastave u svijetu, njenom postanku i razvitku, samom značenju zastave kao takve 1 
važnosti koju prikazuje, te se kasnije referirati na razvitak zastava koji je utjecao na progresiju 
zastave i zastavne simbolike, te vremenski odrediti pojavljivanje prvih zastava u Hrvatskoj. 

Prema bazičnoj definiciji, zastava je dio tkanine jednim dijelom pričvršćenim za koplje 
i najčešće se nalaze u pravokutnom obliku 2:3.!9 Zastave se smatraju simbolima i sadrže 
različite elemente. Pod to možemo ubrojiti boje (izbor i raspored), likovni prikaz i natpis. 
Naravno, glavna uloga zastave je društvena komunikacija te zastava predstavlja značaj 
zajednici, pripadnost ili pak označava neku vrstu vlasti. O važnosti zastave za neki narod 
možemo zaključiti kroz kontekst osvajanja protivničke zastave, koje se smatra pobjedonosnim, 
a gubitak sramotnim. Posebna znanstvena disciplina koja se bavi zastavama se naziva 
veksilologija.!'" Zastave kakve poznajemo danas po prvi puta susrećemo za vrijeme križarskih 
ratova, koji su poticali razvoj kako grbova, tako i zastava, svojim prikazivanjem vojnih simbola. 
To doba nam je donijelo karakterizaciju zastava prema simbolici, a razlikujemo ih po tri glavna 
obilježja; zastave koje imaju obilježje križa, zastave koje imaju elemente grbove i one s 
prikazom sveca zaštitnika. Zastave s obilježjima križa, koje potječu iz križarskih ratova 
istaknute su kao neki pobjedonosni simbol 1 možemo ih pronaći i u modernom dobu kao 
testament nekom drugom vremenu (npr. Grčka, Švicarska). Zastave koje imaju obilježje grbova 
su ostaci iz doba ratovanja koji može označavati ratnika čiji se teritorij nalazi na takvoj zastavi. 
Naravno, zastave koje ističu neki prikaz sveca dolaze iz široke povijesti kršćanstva u Europi 
koje su kasnije postale nacionalni simbol tih država. Preteče zastava možemo pronaći u starim 
kulturama, koji su sadržavali određene oznake koje su svojom simbolikom predstavljali ono što 
mi nazivamo zastavama, dok su drevne civilizacije koristile veksiloide, koji su bili uglavnom 


božanski simboli sačuvani na spomenicima.!"! 


16 Jelena BOROŠAK-MARIJANOVIĆ, ,,Zbirka zastava i zastavnih vrpca Hrvatskoga povijesnog muzeja“ 
(https://www.hrz.hr/images/stories/novosti/tekstil/pp_zastavel.pdf) 

1793, BOROŠAK-MARIJANOVIĆ, Zastave kroz stoljeća, 17. 

11 Tsto, 23. 

Važno je još spomenuti 1 objasniti određene tipove zastava koji se pojavljuju. Prvi od 
njih je gonfanon; bile su najstarije konjaničke zastave koje su se prvi puta počele prikazivati u 
ranom 12.stoljeću. Javljaju se na pečatima 1 pečatnjacima, a kako su to bile konjaničke zastave, 
sastojale su se od koplja koji bi sadržavao dekoriranu zastavu sa dvije 1li tri uske duge trake 
koje bi se vijorile dok bi konjanik jahao u bitci. Bitno je spomenuti i banere, koji su u početku 
označavale vrstu pravokutne zastave na koplju koja je mogla poslužiti i kao oružje i postali su 
zaštitni znak viteških vojski. Izrazito su bili česti na ratištima od 13. do 15. stoljeća, a samim 
razvojem postaje simbol čak i običnih vazala, iako je u početku ta privilegija bila rezervirana 
samo za najmoćnije u bitci, tzv. zemaljske gospodare, najviše feudalce.!"" Također, na 
zastavama možemo pronaći lice i naličje. Lice, tj. avers, kako se češće spominje, označava 
prednju stranu zastave, najčešće važniju stranu, a naličje (revers), stražnju stranu zastave, koja 
je obično manje važna i najčešće ima isti dizajn kao i lice zastave.! 7 

Što se tiče pojavljivanja prve zastave u Hrvatskoj, ona je označavala kojekakav simbol 
moći i vlasti u feudalnom svijetu, svojom pojavom obznanjena u 11. stoljeću nakon krunidbe 
kralja Dmitra Zvonimira od strane papinog izaslanika, s čime Hrvatska dobiva papinsku 
zastavu. Izgled takve papinske zastave nam nije sa sigurnošću poznat, no u Tajnom 
vatikanskom arhivu postoji prikaz zastave crvene boje i nejasnim likovima koje je naslikao 
nepoznati autor s početka 17. stoljeća. Kao jedan od prvotnih prikaza zastave vežemo za 
dinastiju Arpadovića u 13. st., a jasno je prikazan na pečatu kralja Stjepana, godine 1257. 
godine, u vrijeme kada je Hrvatsko Kraljevstvo bilo u personalnoj uniji s Ugarskom. Također, 
imamo važan prikaz zastave s kraja 13. stoljeća. Nalazi se na prednjoj strani srebrnog novca 
Pavla Šubića Bribirskog koji prikazuje crkveni motiv, sveca kako uručuje zastavu svjetovnoj 
osobi. Uloga ovoga simbola u obliku novca jest prikazivanje samostalnosti Hrvatskog 
Kraljevstva. U Zadru imamo sačuvane prikaze zastava na škrinji sv. Šimuna iz 14. stoljeća i 
Ludovikovu Zastavu, koja prikazuje blagoslov te zastave, upravo na dan zaštitnika Zadra, sv. 


Krševana.!/4 


6.1. Postanak hrvatske nacionalne zastave 


Hrvatsku zastavu, kao i druge zastave, možemo opisati kao prikaz koji se razvio nakon 


dugog povijesnog procesa koji sveobuhvatno opisuje razvoj simbolike za tu državu, te se kao 


172 Isto, 23.-24. 
'73 Željko HEIMER, ,,Hrvatsko stjegovno nazivlje“ (https://zeljko-heimer-fame.from.hr/hsn/hsn1.html) 
174 3. BOROŠAK-MARIJANOVIĆ, Zastave kroz stoljeća, 24. 

državni simbol pojavljuje nakon Francuske revolucije.!"" Revolucije u Europi 1848. godine 
uzdrmale su cijeli kontinent, uključujući i raznoliku Habsburšku Monarhiju. Nastojanje naroda 
unutar Habsburške Monarhije za stvaranjem vlastitih nacionalnih država su predstavljale 
značajnu prijetnju njezinoj stabilnosti. Iako su mnogi vođe nacionalnih pokreta zagovarali 
očuvanje Monarhije nakon provođenja temeljitih reformi, mađarske ambicije prednjačile su 
zbog državnopravnog okvira Kraljevine Ugarske i razvijene mađarske nacionalne elite. Mađari 
su pod svaku cijenu željeli uklopiti sve zemlje pod krunom sv. Stjepana u mađarsku nacionalnu 
državu i Hrvatska je bila suočena s tim zahtjevima jer bi, ako bi se ostvarili, postala samo jedna 
od mađarskih pokrajina. Vladar Ferdinand I., car i kralj, nije imao drugu mogućnost nego 
prihvatiti mađarske zahtjeve, suočivši se s revolucijom u Monarhiji, te sredinom ožujka 1848. 
godine službeno prihvaća zahtjeve u potpunosti i odobrava formiranje vlade zaduženu za 
Ugarsku. Paralelno su iz Beča upućivali poruke prema Hrvatskoj da dvor ne stoji na putu 
hrvatskim ambicijama i da neće poduzeti ništa kako bi spriječio aktivnosti hrvatskih vođa. To 
je rezultiralo imenovanjem iskusnog vojnog zapovjednika, baruna Josipa Jelačića Bužimskog, 
za hrvatskog bana u drugoj polovici ožujka. To je bila vrsta garancije da se mađarski zahtjevi 
u vezi s Hrvatskom neće ostvariti. Hrvati su, braneći svoje interese, istovremeno radili i za 
dobrobit vladara.!'9 

U srednjovjekovnoj Hrvatskoj za vrijeme feudalizma, osim kralja, ban je shodno svojoj 
moći za to vrijeme, bio glavni predstavnik 1 zastupnik političke moći. Stoga, banska zastava se 
smatra bitnim simbolom države u vrijeme srednjega vijeka. Hrvatski sabor u 16. stoljeću je 
zadužen za predlaganje za izbor bana. To su morali biti plemići koji su bili ugledni. Nakon što 
bijedan od njih bio izabran za bana, kralj bi mu darovao svilenu zastavu, koja je prema izvorima 
bila crvene boje 1 sadržavala razne dekoracije, poput habsburških i vjerskih znakovlja. Tada 
zastava postaje simbol bana, tj. njegov vizualni identitet. Takva zastava se još naziva i 
kraljevom zastavom, koja, prema zapisima, je okupila 1000 konjanika pod zastavom kao čin 
ceremonije banske časti za vrijeme habsburške vlasti. !'" Važnost banske zastave je takva jer se 
pretpostavlja da se u 17. stoljeću njen značaj mijenja od vojnog do nacionalnog, predstavljajući 
Hrvatsko Kraljevstvo. Banska zastava Nikole Erdčdyja u kasnijem razdoblju 17. stoljeća je, 
osim obiteljskog grba, sadržavala grbove Hrvatske, Slavonije i Dalmacije, stoga se ona smatra 


jednim od preteča zastave kakvu poznajemo danas. !/ 


175 Isto, 45. 

176 M. JAREB, Hrvatski nacionalni simboli, 55. 

177 3, BOROŠAK-MARIJANOVIĆ, Zastave kroz stoljeća, 45. 
178 Isto, 46. 

Potaknuti raspletom Francuske revolucije, u europskim državama se uspostavlja poriv 
za izgradnjom nacionalnog identiteta utemeljenog na liberalnim principima. Kada ban Jelačić 
zajedno sa saborom proglašava ukidanje feudalizma 1848. godine, hrvatska trobojnica se 
prihvaća. Prve inačice trobojnice običavale su imati kompleksan grb koji je bio satkan od 
povijesnih zemalja Hrvatske, a kao središnji motiv je bio ilirski grb. Takve zastave su bile odraz 
narodnog preporoda koji se prikazao kao otpor mađarskoj vlasti. U to vrijeme Jelačić biva 
proglašen banom cijele Hrvatske, što se pokazalo kao prijelomnica u društveno-političkom 
smislu koji poprima nove ideje i načela. Jelačićeva banska zastava je drukčija od prijašnjih 
zastava, mada je konjanička, nije jednobojna kao otprije spomenute zastave, već sadrži 
trobojnicu, sad već bitan znamen i motiv.!? Boje na trobojnici nisu slučajne, već od povijesnog 
značaja, crvena i bijela su boje Kraljevine Hrvatske, dok je plava preuzeta iz grbova Kraljevine 
Dalmacije i Slavonije. Takva zastava je sadržavala i grb koji se nalazio u središtu i bio oslikan. 
No, ubrzo dolazi do promjene političkih struja pod Bachovim apsolutizmom i hrvatska trobojna 
zastava biva zabranjena. 15% 

Raspored hrvatske trobojnice nije sličan zastavama drugih slavenskih država. Druge 
slavenske države su raspored boja svoje trobojnice preuzele iz ruske zastave, koja je bijela- 
plava-crvena, primjerice slovenska i slovačka državna zastava, dok su neke zemlje napravile 
izmjene u rasporedu boja. Srpska državna zastava ima obrnuti raspored boja, dok je bugarska 
zamijenila plavu boju sa zelenom. Zastave s bojama austrijske i mađarske zastave su se koristile 
i u Hrvatskoj, naravno, zbog tadašnje vlasti.!! 

U skoro vrijeme, 1860. godine, povratkom Ustava, hrvatska trobojna zastava postaje 
vrlo učestalim izražajem za politički individualizam. Malo kasnije, u vrijeme dualne vlasti 
Austrije i Ugarske, dolazi do i izmjene Austro-ugarske nagodbe i stvara se Hrvatsko-ugarska 
nagodba, gdje se napokon, između ostalog, omogućava kreacija svojstvenih hrvatskih simbola, 
grba i zastave. Hrvatska trobojnica je zaživjela, no krahom Habsburške Monarhije, Hrvatska 
stupa u savez, Kraljevinu SHS, te pritom gubi prava na isticanje trobojne zastave, makar se ona 
i dalje rabi u građanskom, a i političkom smislu kao alat za isticanje suverene nacionalne 
pripadnosti od strane Hrvatskog sokola, HSS-a i HSP-a.!** Za vrijeme NDH, zastava se mijenja, 
na trobojnoj pozadini nalazi se šahovnica, no s početnim bijelim poljem, a prisutno je i ukrašeno 


plavo slovo ,,U“, koje se nalazi u gornjem desnom kutu. Tu zastavu slijedi zastava Socijalističke 


179 Isto, 50. 

180 Zsfo, 50.-52. 

81 M. JAREB, Hrvatski nacionalni simboli, 56. 

182 3, BOROŠAK-MARIJANOVIĆ, Zastave kroz stoljeća, 52. 

Republike Jugoslavije, koja je, također sadržavala trobojnicu, no crvena petokraka zvijezda s 
žutim obrubom u središtu je bila velika promjena. Ta je zastava potrajala sve do 1990. godine 
kada Hrvatska uspostavlja suverenu državu i tada nastupa suvremena zastava, svima poznata, 


koju je kreirao umjetnik Miroslav Šutej.!5 


6.1.1. Zakonske odredbe zastave Republike Hrvatske 


Zastava, kao i grb, slijedi istu standardiziranost izgleda pa tako članak 10. ukazuje na 
pravilni izgled zastave: ,,Zastava Republike Hrvatske sastoji se od tri boje: crvene, bijele i plave 
s grbom Republike Hrvatske u sredini. Omjer širine i dužine zastave je 1 : 2. Boje zastave su 
položene vodoravno i to ovim redom s gornje strane: crvena, bijela i plava. Svaka boja čini 
jednu trećinu širine zastave. Grb Republike Hrvatske je smješten u sredini zastave tako da gornji 
dio grba (kruna) zalazi u crveno polje zastave, a donji dio grba zalazi u plavo polje zastave. 
Središnja točka grba poklapa se s točkom u kojoj se sijeku dijagonale zastave." Također se u 
ostalim člancima navodi pravilno isticanje zastave kao simbola države, kako u svakodnevnim, 


tako u svečanim prilikama. !5* 


Bi" Jofo, 89: 

181 NARODNE NOVINE (1993.), Zakon o grbu, zastavi i himni Republike Hrvatske te zastavi i lenti 
predsjednika Republike Hrvatske, 26/1993., Dostupno na: https://www.zakon.hr/z/1247/Zakon-o-grbu%2C- 
zastavi-i-himni-Republike-Hrvatske-te-zastavi-i-lenti-predsjednika-Republike-Hrvatske, Pristupljeno 20. 12. 
2023. 

7. Hrvatska himna 


Hrvatska himna je od velike važnosti za hrvatski narod i doprinosi svakoj svečanosti na 
kojoj se izvodi. Kao i himne drugih zemalja, hrvatska himna predstavlja hrvatsku državu 1 
zasigurno je odslušana na velikom broju skupova, pogotovo sportskih, od strane onih koji su u 
tom trenu stvorili sliku Hrvatske na temelju himne koju su upravo čuli. Baš zbog toga je važno 


opisati ovaj nacionalni simbol i pridati mu važnost koju zaslužuje. 


Svečano 


Lijepa na- ša do-mosi- no, Oj ju-na- čka ze-mljo mi- la, 
Te- ci Dra-vo, Sa-vo te-ci, Nit'ti Du- nav. Si-lu gu- bi, 


Sta-re Sla- ve dje-do - vi - no, Da bi va- zda Sretna bi- la! 
Si - ne mo- re svijetu re- ci, Da svoj na - rod Hr-vat lju- bi. 


Mi-la, ka- no S nam sla-vna, Mi-la si namti je- di - na. 
Dok mu nji- ve sun- ce gri-je, Dok mu hrašće bu - ra vi - je, 
sE ====-.—oa---- 
= = = 
Mi-la, ku- da Si nam ra- vna, Mi-la, ku- da Si pla-ni - na! 
Dok mu mr - tve gro-bak kri- je, Dok mu ži- vo sr-ce bi- je! 


Slika 12 Napjev s tekstom hrvatske himne u Narodnim novinama (NARODNE NOVINE 
(1990.), Zakon o grbu, zastavi i himni Republike Hrvatske te zastavi i lenti predsjednika 
Republike Hrvatske, 55/1990.., 

https://narodnenovine.nn.hr/clanci/sluzbeni/1990_12 55 1067.html) 


Himna je pjesma koja se izvodi nečemu u čast, svečanim i uzvišenim tonom, stvorena 
da slavi i uzdiže temu pjesme i najčešće se izvodi u nacionalnom smislu, iako može biti 
posvećena i pojedincu.!* Hrvatska himna nije postojala do 1891. godine, ,,uz jubilarnu 
Gospodarsko-šumarsku izložbu Hrvatske i Slavonije (15. kolovoza do 15. listopada), u priredbi 
,,Hrvatsko-slavonskog gospodarskog društva“, a koja je našu domovinu i naš narod uvela u 


okružje velikih nacija, upriličeno je pjevačko natjecanje, koje je svojim posljedcima uklonilo i 


185 T, DRAGUN, /20 godina hrvatske himne, 15. 

taj očiti društvovni manjak.“!* Tako će se u rujnu održati natječaj koji će odlučiti o izboru 
himne na kojem će nastupiti preko sedamsto pjevača. Pjesme koje su se izvele na smotri su bile 
Bože živi blagoslovi, Hrvatska himna i Lijepa naša. Lijepu našu je napisao Antun Mihanović, 
uglazbio Josip Runjanin, dok je druge dvije uglazbio Ivan pl. Zajc, a skladbe su redom od Petra 
Preradovića i Huge Badalića. Nakon što je petrinjski pjevački sastav izveo Lijepu našu, ovacija 
publike je bila gromoglasna i tako je izbor za himnu bio riješen. 1?7 

Sve je počelo s pjesmom Horvatska domovina koja je bila objavljena u časopisu Danica 
1835. godine.!* Ona se sastoji od 14 kitica, a početne i posljednje dvije su preuzete za potrebe 
himne.!* Pjesma je nadasve domoljubnog karaktera, a opisuje se krajolik, od ravnica i planina, 
gora i mora i rijeka, povijest junaštva i mnogih bitaka koje su bile vođene. Hrvati su opisani 
kao ponosan i slobode žedan narod sa snažnom povezanosti sa svojom domovinom za koju su 
spremni umrijeti braneći je.!*“ Lijepa naša je prvotno postala nacionalnom himnom, a sama 
činjenica da postaje i državnom govori o tome da to nije slučajnost i da je njen odjek u 
hrvatskom narodu bio golem. Isti pjevački sastav koji ju je i izveo na smotri je dao prijedlog 
Hrvatskom saboru 1907. za službeno proglašenje Lijepe naše kao himne Hrvatske.!?! Taj 
prijedlog je nažalost odbijen, no Lijepa naša je imala posebno mjesto u ceremonijama, a 
izvodila se odmah nakon himne cara Franje. Nakon kratkog perioda proglašenja neovisnosti, 
Hrvatski sabor počinje izvoditi upravo Lijepu našu, što nije slučajnost.!** Izvorni tekst himne 
se mijenjao kroz različite periode pa je tako za vrijeme NDH umjesto Teci, Sava hitra teci 
izvođeno Dravo, Savo, Drino teci kako bi se naznačila granica novih istočnih državnih granica. 
U moderno doba Republike Hrvatske izmijenjen dio kud li šumiš, svetu reci u Sinje more svijetu 


reci!" 
7.1. Kontroverze u vezi hrvatske himne 
Važno je spomenuti i neke kontroverze koje se u vezi uglazbljenja hrvatske himne vežu 


uz Josipa Runjanina za kojeg neki osporavaju da je on baš taj koji je uglazbio Lijepu našu. Nije 


sasvim sigurno, no vjerojatno je je Josip Runjanin uglazbio Lijepu našu prema tekstu Antuna 


186 Zsto, 13. 
187 Isto 

18 Zsto, 15. 
18 sto, 17. 
1%0 sto, 18. 
191 Tsto, 23. 
192 Tsto, 25. 
193 Tsto, 28. 

Mihanovića, no postoji 1 mišljenje da ju je zapravo skladao tadašnji kapelnik pukovnijske 
glazbe u Glini, Josip Wendl. Bez sumnje je da su je časnici i istaknuti građani u Glini pjevali 
već 1846., skoro 50 godina prije negoli je što proglašena hrvatskom himnom.!** Runjanin je 
opisan kao glazbeni amater, vojnik, koji je u trenutku inspiracije napisao melodiju za Lijepu 
našu.!?> Kao jedna od stavki za sumnju jest činjenica da o njegovom glazbenom opredjeljenju 
ne postoji mnogo zapisa, no postoji o njegovom privatnom i vojnom životu.!** Runjaninov zapis 
melodije nije sačuvan, već zapis Vatroslava Lichteneggera iz 1861. godine, bivšeg koralista 1 
učitelja pjevanja, iako Kuhač tvrdi da je Runjaninov bratić svjedočio da je melodija koju je sam 
Josip Runjanin izvodio bila istovjetna onoj koja se i tada izvodila, doduše kao glazbeni laik.!?" 
Franjo Kuhač u svojemu djelu Glasbenog nastojanja iz 1885. godine objavljuje da je Josip 
Runjanin zaslužan za glazbenu kompoziciju Lijepe naše, što mu je, dotad neistaknutog 
glazbenika, što je doznao od I. Trnskog, tvrdnje koja će ostati priznata kao glavna za davanje 
zasluga za uglazbljivanje himne.!* Navodi se kako takav izvor nije konkretan i dokaziv jer se 
temelji na usmenoj predaji.!*? Kuhačevu tvrdnju osporava prof. Gejza Krnić koji u svojem 
pismu zagrebačkim novinama tvrdi da ,,ni Runjaninova gđa Otilija, ni kćerka Wilhelmia (koja 
navodno živi u Grazu) ne znaju a ma baš ništa o tome, da je on bio kakav izhitrioc, to je sve 
iznijela fama, koju je, kažem i možda nehotice potvrdio muzikolog Kuhač. Kuhača je 
informirao Trnski. On nije bio sklon Wendlu. Toliko sam Vam bio dužan reći. Nije Runjanin 
nikada bio kompozitor, već Wendl...“.2% Runjanin se spominje kao dobar pjevač koji je znao 
svirati par instrumenata i pjevati po kajdama, no ne kao i kompozitora, jer tvrdi se, on note nije 
ni poznavao tada. Navodi se kako je pjevao u crkvi pod vodstvom Wendla i kako je vjerojatno 
htio izaći snovom pjesmom na koncertu te je pjevao ono što je Wendl uglazbio.“"! Kuhač tvrdi 
kako je postanak hrvatske i francuske himne sličan, iako malo vjerojatan. Claude Joseph Rouget 
de Lisle, autor Marseljeze (prozvanu tim imenom jer su je marsejski dobrovoljci pjevali), stvara 


glasovitu francusku himnu pod prijetnjom rata, namijenjenu da pobudi narod u teškim 


1%4 Ivica GOLEC, ,,Banska krajina u djelima svećenika Josipa Marića i (1807.-1883.) i Pavla Lebera (1844. - 
1919.)“, Croatica Christiana periodica, 30/2006., br. 57., 159. 

15 Runjanin, Josip. Hrvatska enciklopedija, mrežno izdanje. Leksikografski zavod Miroslav Krleža, 2021. 
Pristupljeno 10. 12. 2023. http://www.enciklopedija.hr/Natuknica.aspx?ID=53730 

1% Ana POPOVIĆ, ,,Some Ethical Issues Related to Josip Runjanin's Contribution to Croatian National 
Identity“, Pannoniana: Časopis za humanističke znanosti, 6/2022, br. 1, 101. 

17 Franjo Ksaver KUHAČ, /lirski glasbenici. Prilozi za poviest hrvatskoga preporoda, Zagreb, 1893., 234. 

1% Franjo Ksaver KUHAČ, Glasbeno nastojanje Gajevih Ilira. Povjestna crtica, Zagreb, 1885., 33. 

19 Ana POPOVIĆ, ,,Some Ethical Issues Related to Josip Runjanin's Contribution to Croatian National 
Identity“, Pannoniana: Časopis za humanističke znanosti, 6/2022, br. 1, 102. 

200 Gejza KRNIĆ, dostupno na https://www.hkv.hr/izdvojeno/vai-prilozi/ostalo/prilozi-graana/21841-je-li-josip- 
runjanin-zaista-uglazbio-lijepu-nasu.html, Pristupljeno 20. 12. 2023. 

201 Gejza KRNIĆ, dostupno na https://www.hkv.hr/izdvojeno/vai-prilozi/ostalo/prilozi-graana/21841-je-li-josip- 
runjanin-zaista-uglazbio-lijepu-nasu.html, Pristupljeno 20. 12. 2023. 

vremenima. Tvrdi se da iako Rouget nije bio školovan glazbenik, ipak je posjedovao glazbeni 
talent i umio je svirati i zapisati svoje ideje.“ Tu se poistovjećuje jednak nedostatak glazbenog 
obrazovanja kod Runjanina, koji je iskoristio nedostatak etabliranih skladatelja da uglazbe 
Mihanovićevu pjesmu koja je izdana u Danici 1835. godine. Runjanin je hitro počeo zapisivati 
svoje ideje i krenuo veličati lijepu i ponosnu domovinu Hrvatsku, za koju je završio napjev u 
Glini 1846. u kojoj je bio stacioniran kao vojni kadet.* Također se uspoređuje hrvatska i 
francuska himna u smislu sadržaja 1 osjećaja kojeg prenosi. Dok je francuska himna ratnog i 
borbenog karaktera, hrvatska himna je miroljubivog i mirnog karaktera, ne poziva na borbu, 
već je uzvišenog karaktera i pokazuje kako ljubiti domovinu, što je izdvaja od drugih. 
Suprotnost ovih dviju himni jest ta da Marseljeza je praktički odmah prihvaćena u narodu i od 
strane države, dok je Lijepa naša morala prijeći dugačak put kako bi postala ono što je danas. 
Također se tvrdi da u početku himna nije bila prihvaćena od strane Zagrepčana, već ju je samo 
mladež prihvaćala.?%* Kako je Lijepa naša prodrla u hrvatski narod, đaci su je stavljali na prvo 
mjesto i rado izvodili, što je doprinijelo njenoj popularnosti.“ Nadalje, autor tvrdi da je 
melodija Lijepe naše preuzeta iz Donizettijeve opere Lucia di Lamermoor, melodije iz djela 
Ah! O sole, piu ratto u izvedbi muškog dueta Edgarda i Enrica, no da melodija nije ukradena, 
već pohrvaćena i prerađena po narodnoj tradiciji i preuzeta samo za inspiraciju jer se Runjaninu 
ta melodija u tom trenutku nalazila u pamćenju.“ Tomašek, koji je sproveo vlastitu glazbenu 
analizu ova dva djela, nije pronašao nikakve sličnosti te tvrdi da je melodija originalna i da je 
ta tvrdnja deplasirana.?"" Također se postavlja pitanje je li etički i moralno osloniti se u 21. 
stoljeću na narativ djela iz 19. stoljeća.“ Iako se ne može sa sigurnošću reći je li upravo 
Runjanin baš taj koji je dao uglazbiti Lijepu našu, vrlo je vjerojatno da zapravo 1 jest jer ne 


postoji mnogo sačuvanih vjerodostojnih izvora koji bi dokazali suprotno.?“? 


7.2. Zakonske odredbe himne Republike Hrvatske 


22 F. KUHAČ, Ilirski glasbenici, 231. 

2% Isto, 232. 

204 Isto, 235. 

2%5 Isto, 236. 

206 Isto, 233. 

207 A, POPOVIĆ, 2022., prema: Andrija TOMAŠEK, Lijepa naša. Pripovijest o hrvatskoj himni, Zagreb, 1990., 
208 Ana POPOVIĆ, ,,Some Ethical Issues Related to Josip Runjanin's Contribution to Croatian National 
Identity“, Pannoniana: Časopis za humanističke znanosti, 6/2022, br. 1, 113. 

20 Isto, 114. 

Članak 15. kaže da je ime hrvatske himne Lijepa naša domovino. Članak 16. navodi: 
»Iekst himne Republike Hrvatske glasi “Lijepa naša domovino, Oj junačka zemljo mila, Stare 
slave djedovino, da bi vazda sretna bila! Mila, kano si nam slavna, Mila si nam ti jedina. Mila, 
kuda si nam ravna, Mila, kud si planina! Teci Dravo, Savo teci, Nit' ti Dunav silu gubi, Sinje 
more svijetu reci, Da svoj narod Hrvat ljubi. Dok mu njive sunce grije, Dok mu hrašće bura 
vije, Dok mu mrtve grobak krije, Dok mu živo srce bije!" “ U člancima 18. 1 19. govori se o 
izvođenju himne, da se izvodi u službenim državnim prigodama, ali i da se može izvoditi 1 u 
raznim drugim svečanostima. Eksplicitno je zabranjeno izvođenje himne u obliku u kojem bi 
se ukaljali ugled i čast Republike Hrvatske. Članak 20. govori da se originalna verzija teksta i 
napjeva čuvaju u Saboru RH. Posljednja dva članka 21. i 22. govore da se himna može izvoditi 
sviranjem, pjevanjem ili kombinacijom (pjevanjem i sviranjem), a prilikom izvođenja himne 


prisutni moraju odati počast.?!% 


21" NARODNE NOVINE (1993.), Zakon o grbu, zastavi i himni Republike Hrvatske te zastavi i lenti 
predsjednika Republike Hrvatske, 26/1993., Dostupno na: https://www.zakon.hr/z/1247/Zakon-o-grbu%2C- 
zastavi-i-himni-Republike-Hrvatske-te-zastavi-i-lenti-predsjednika-Republike-Hrvatske, Pristupljeno 20. 12. 
2023. 

8. Zaključak 


Hrvatski nacionalni simboli imaju duboko ukorijenjeno povijesno podrijetlo i značaj i 
predstavljaju simbole nacionalnog identiteta i ponosa. Njihovo podrijetlo često seže daleko u 
povijest, simbolizirajući povezanost s kulturnim, povijesnim i prirodnim bogatstvima Hrvatske. 
Oni nisu samo sredstvo identifikacije, već i podsjetnik na zajedničku povijest te snažan poticaj 
za očuvanje kulturne baštine. Smatram da je važno istražiti samostalno ovu tematiku, ne samo 
iz domoljubnih razloga, već kako se naše mišljenje ne bi temeljilo na tuđim tvrdnjama, već 
vlastitima. U današnje doba je moguće dobiti potpuno krivu sliku hrvatske povijesti i percepcije 
nacionalnih simbola, primjerice o početnoj boji šahiranog štita ili sličnome, stoga je važno 
obaviti vlastito istraživanje i prodrijeti dublje u ovu tematiku i donijeti vlastiti sud. 

Hrvatski grb, a pogotovo šahirani štit, odražava povijesne korijene hrvatskog naroda i 
jedan je od simbola koji se ističe kroz sve promjene u povijesti kao jedinstveni simbol koji se 
smatra izrazito prepoznatljivim simbolom Hrvatske u narodu, a i u svijetu. Kroz povijest se grb 
često mijenjao kroz različite periode 1 vlasti nad Hrvatskom, no šahovnica je priznata kao 
jedinstveno hrvatska. Povijesno odvojenim sastavnicama hrvatskog naroda pridajemo veliku 
važnost kao čimbenicima za nastanak grba onakvoga kakvoga ga danas poznajemo, a ta važnost 
se uvećava spajanjem svih sastavnica u jednu cjelinu u grbu kojom se čini sjedinjena državu. 
Zastava Republike Hrvatske koja se prikazuje ili vijori, bilo u državnim institucijama ili drugim, 
prikazuju hrvatsku domovinu, ne samo Hrvatima, već i drugim narodima kao jedinstven i 
prepoznatljiv vizualni simbol. Ona je simbol suvereniteta i neovisnosti Hrvatske. Himna 
»Lijepa naša“ predstavlja glazbeno-tekstualni izraz ljubavi prema domovini i često se povezuje 
s važnim trenutcima u povijesti, kao simbol otpora i ponosa. Njen nastanak u 19. stoljeću 1 
izvođenje u društvu tog vremena dovelo je do toga da postane priznatom kao državnom 
himnom. Izvođenjem hrvatske himne se svaka prigoda učini svečanom i pridonosi gradnji 
narodnog zajedništva. 

Kroz sve promjene i bitke, hrvatski identitet je ostao očuvan i jedinstven. Hrvatski 
nacionalni simboli nisu samo estetski elementi, već igraju ključnu ulogu u jačanju nacionalnog 
zajedništva, poticanju ljubavi prema domovini te prenošenju vrijednosti i identiteta na buduće 
generacije. Uloga je učitelja obrazovati djecu o povijesti Hrvata i prikazati im hrvatske 
nacionalne simbole s kojima će se susresti u svakodnevnom životu i probati usaditi im dio 
ljubavi prema domovini koju posjedujemo i tako postaviti temelje za budući građanski život. U 


moderno doba, možda najistaknutiji način za promicanje nacionalnih simbola su sportska 

događanja. Kako su ona popraćena od strane velikog broja ljudi, postaju pozornicom za 
isticanje nacionalnih ljepota i raznolikosti, makar ne znaju svi koji su put morali prijeći da bi 
se upravo izvodili pred cijelim svijetom. Prisutnost hrvatskih nacionalnih simbola u javnome 
prostoru, svečanim prigodama i sportskim događanjima dodatno naglašava njihovu važnost u 


očuvanju i promicanju hrvatske nacionalne svijesti. 

